url: =Khasiangtho Pasian: A Tendenna leh A Ciaptehna ~ Rev. Zam Khat Kham :: ZOMI DAILY\nposted on 30 March 2015 at 11:03 am Lomkholna: Article, Biakna, Zamkhatkham\nKhasiangtho Pasian: A Tendenna leh A Ciaptehna\n(God the Holy Spirit: His Indwelling and Sealing)\nA. Tu Khanghun Pianzia Thak\nThuciam Lui sungah Khasiangtho mite tawh a omkhawmin a nuntakna thak uh a pia Pa leh kha lam-a a gualzawhna uh ahih den hangin, Thuciam Lui hun lai-a mite peuhmah tenden cih kimu lo hi. Hih thu tawh kisai Thuciam Lui in a gen het lohna leh John 14:17 sunga Zeisu Khazih in, “amah note tawh omkhawm-a note’ sungah om ding hi” ci-in Thuciam Lui hun lai-a a omzia leh tu khanghun a kilamdanna a genna ah kilang mahmah hi. Khasiangtho in thu-ummi peuhmah a tendenna pen tu khanghun’ pianzia tuam vilvel khat hi a, kum tul maanna hun sungah song om kik-in, tua sim loh hun dang khat beekah om ngei lo hi.\nB. Thu-ummi Khempeuh A Tendenna\nChristain-te khat leh khat khasiangtho vangliatna leh Khasiangtho gahte a gahkhiatna vuah a kibat kim loh hangin, Pentecost ni a kipanin Christian peuhmah Khasiangtho in tenden kim hi. Sawltakte’ Tangthu sungah tawlkhat sung a ziakaiina mun a om hangin (Sawltak. 8:14-17; 19:1-6), tuate a thu tuam hi bekin, hun khempeuh-a paizia ding hi lo-a, Sawltakte’ Tangthu pen hun kikhek hun ahih man hi bek hi. Khasiangtho in thu-ummite a tendenna pen Laisiangtho sung mun tampi ah kigen ahih manin Laisiangtho thuneihna a mang mi peuhmah in up loh theih ding hi lo hi (John 7:37-39; Sawltak. 11:17; Rom. 5:5; 8:9,11; I Cor. 2:12; 6:19-20; 12:13; II Cor. 5:5; Gal. 3:2; 4:6; I John 3:24; 4:13). Pentecost ma Thuciam Lui hun lai-in mi pawlkhat bek Khasiangtho in tendena, ahi zongin Pentecost khat ciangin Khasiangtho in thu-ummi khempeuh tenden ta hi, cih hih Laisiangtho munte in teltakin hong hilh hi.\nKhasiangtho thu-ummi khempeuh tenden hi, cih thu Romans 8:9 in, “mi khatpeuh in Khazih’ kha a neih kei leh Khazih’a ahi kei hi” ci-a a genna tawh na kipsak hi. Tua mahbangin, Jude 19 ah thu-um lo mite “Khasiangtho nei lote” ci-in na gen hi. Pasian’ deihna bangin gamta lo-a Pasian’ sektatna a thuak thu-ummite nangawn zong a pumpite uh Khasiangtho tenna biakinn ahihna kimu thei hi. Paul in I Corinthians 6:19 ah hih thu bulphuh-in a sa-mi mahmah Corinthian-te Khasiangtho in a pumpi uh a tendenna hanga a kisiangthosakte ahih manun Pasian’ tunga mawhna a pelh nadingun na hanthawn hi.\nKhasiangtho pen Pasian’ letsong ahihna zong tamveipi kigena, letsong i cih peuhmah a ngah mite in kilawmna khatpeuh a neih man vua kipia hi lo hi (John 7:37-39; Sawltak. 11:17; Rom. 5:5; I Cor. 2:12; II Cor. 5:5). Tua mahbangin, Topa tawh kalsuan khawma a nuntakna sangtaka a nungta dinga kisawl mite’ adingin Khasiangtho in a tendenna tungtawnin Pasian’ hihsak zawhna ngah uh hi.Siampite leh kumpite sathau kinilh-in amau’nasep sem dinga kisehkhiat mahbangin, Christian-te zong a pianthak hun lian mah-in Khasiangtho in sathau nilh-a, Khazih sunga nuntakna thak ah Khasiangtho tendenna tawh kituamkoih hi (II Cor. 1:21; I John 2:20,27). Tua banga sathau nilhna pen piangthak mi kim ading hi a, piangthak hun lian mah-a piang hi-in, Khasiangtho’tendenna tawh a kibang ahi hi. Pianthak khit hun khatpeuh cianga Khasiangtho in sathau hong nilh cih thu ahi a, Khasiangtho tawh i kidim ciang beka piang thei hehpihna dawl nihna nasep, cih bangte peuhmah Laisiangtho’ hong hilhna hi lo hi.\nC. Khasiangtho Tendenna Tawh Kisai Buai Theihnate\nThu-ummi peuhmah Khasiangtho in tenden hi, cih thu pen Laisiangtho sunga a tel hak mun pawlkhat tungtawnin san hak a sa pawlkhat om thei hi. Thuciam Lui leh Lungdamna thubute’ sunga Laisiangtho mun thumte (I Sam. 16:14; Late 51:11; Lk.11:13) tungtawnin Khasiangtho a neisa mi khat in tua Pasian Khasiangtho tan kik thei hi, ci-a um pawlkhat om hi. David in Saul’ tung pan Khasiangtho a kilakkhiat bangin (I Sam. 16:14) ama’ tung pan a kilakkhiat loh nadinga a thungetna (Late 51:11) pen Thuciam Lui hun lai-a Khasiangtho nasep zia hi bek hi. Mi khempeuh Khasiangtho in tenden-in, tua mahbangin, Pasian in ama’ hoihsak banga a piak Khasiangtho ama’ thu mah-in lakhia kik ding, cih pen mi khempeuh’ tunga tung ding hi zenzen lo hi.\nSawltakte’ Tangthu sunga mun thum ah zong Khasiangtho in thu-ummi khempeuh tenden hi, cih thu telkhialh theih dingin om hi. Sawltakte’ Tangthu 5:32 ah Khasiangtho pen “ama’ thu a mangte Pasian in a piak” hi ci-in na gen hi. Ahih hangin, hih lai muna thumanna pen lungdamna thu manna hi a, pianthakna a gen hi pah hi. Pasian thu a mang khin lo thu-ummite nangawn in Khasiangtho a neih vevena uh Laisiangtho sungah kimu thei hi. Samaria khua a Philip’ tungtawna lungdamna thu a za mite in Khasiangtho a ngah pah lohna uh zong hih Khasiangtho nasepna thak leh Jerusalem khua a sawltakpite a kizopna hang ahi hi. Tua thu mah tawh kizui-in, tua mite’ tungah khut a kingak\nmatengin Khasiangtho kipia nai lo hi (Sawltak. 8:17). Ahih hangin hih pen thu-ummi khempeuh tunga tung den ding ahih lohna pen khut ngakna kul se lo a Khasiangtho a ngah pah Cornelius pianthakna ah kilang hi. Sawltakte’ Tangthu 19:1-6 sunga mite bel Tuiphumpa John umnapi-a Zeisu Khazih a um ngei nai lo mite hi leh kilawm hi. Paul in tua mite’ tungah a khut a ngak ciangin Khasiangtho ngah uh a, ahih hangin hih mahmah zong a tawntunga kimang paizia hi lo-in a tuampian mun khat ahih manin hih bangin piang kikkik cih zong om lo hi. I John 2:20 leh 2:27 sunga sathau nilhna bel pianthak khit nunga Khasiangtho nasepna sangin Khasiangtho in thu-ummi khat a pianthak huna a tendenna hi zaw hi. Thuciam Thak sunga Khasiangtho satha nilhna khempeuh, Pentecost ma ahi a Pentecost khit ahi zongin, Khasiangtho’ nasep kipatna hi den hi (Lk. 4:18; Sawltak. 4:27; 10:38; II Cor. 1:21; I John 2:20,27). Tua hih manin hih thugil tawh kisai buaina khempeuh hih thu kigenna Lasiangtho munte limtaka i sincian ciangin siang pah hi.\nD. Khasiangtho’ Tendenna Leh\nKhasiangtho” Nasepna Dangte A Kilamdanna\nThu-ummi khat a pianthak hun lian mah-in Khasiangtho’ nasepna nam dang tuamtuam zong om ahih manin tua Khasiangtho nasepna tuamtuamte i khentel theih ding kisam hi. Tua mahbangin, Khasiangtho tendenna mahmah zong Khasiangtho’ suahthaksakna tawh a hun kibanga piang ahih hangin a kibang hi lo hi. Tua mahbangin, Khasiangtho’ suahthaksana leh tendenna zong hih thulu i gen khit cianga i gen ding Khasiangtho baptaizna tawh kibang lo hi. Mi khempeuh Khasiangtho in a tenden hangin mi khempeuh Khasiangtho tawh a kidim loh mahbangin Khasiangtho’ tendenna leh Khasiangtho tawh kidimnate a kibang hi lo hi. Tua banah, Khasiangtho’ tendenna pen khatvei bek pianga kicing hi a, Khasiangtho tawh kidimna bel thu-ummi khat’ nuntak sungin tamveipi a piang thei na ahi hi. Ahih hangin, Khasiangtho’ tendenna leh Khasiangtho’ sathau nilhna leh Khasiangtho ciaptehnate a kibang hi leuleu hi.\nKhasiangtho’ tendenna ahih kei leh Khasiangtho’ sathau nilhna i cih thuhun Khasiangtho nasep zia ahi hi (John 14:17; Rom. 7:6; 8:9; I Cor. 6:19-20; II Cor. 1:21; 3:6; I John 2:20,27). Khasiangtho’ tendenna tungtawnin thu-ummi khat Pasian’ adingin kisiangthosak, ahih kei leh kituamkoih hi. Thuciam Lui hun lai-a sathau kinilhna in tuhuna Khasiangtho sathau kinilhna lim hi a, sathau mahmah zong Khasiangtho lim ahihna thu sagih ah kimu thei hi.\n1. Kinilhna sathau tawh a kisukha na peuhmah a siangthosak ahi hi (Pai. 40:9-15). Tua mahbangin, tuhun ciangin Khasiangtho in siangthosak hi (Rom. 15:16; I Cor. 6:11; II Thess. 2:13; I Pet. 1:2).\n2. Kamsangte sathau mah-in kisiangthosak-a (I Kumpite 9:16), tua mahbangin Khazih mahmah zong Khasiangtho tungtawna kamsang hi-in (Isa. 61:1; Lk. 4:18), thu-ummite zong Khasiangtho hangin teci pangte ahi hi (Sawltak. 1:8).\n3. Siampite sathau in kisiangthosak-a (Pai. 40:15), tua mahbangin Khazih in zong Khasiangtho tungtawnin biakna pia-in (Heb.9:14), thu-ummite zong Khasiangtho mah in siangthosak hi (Rom. 8:26; 12:1; Eph. 5:18-20).\n4. Kumpite zong sathau in kisiangthosak-a (I Sam.16:12-13), tua mahbangin Khazih (Late 45:7) leh thu-ummite zong Khasiangtho hang mah-in kumpi-a mang ding ahi hi.\n5. Sathau tawh kinilhna pen damna ding hi a (Lk. 10:34), Khasiangtho hanga kha lam damna hong hilh nopna ahi hi.\n6. Sathau in mite’ mai nelsak a, lungdamna sathau (Late 45:7) leh sathau thak (Late 92:10) kisam hi. Khasiangtho a gah pen lungdamna ahi hi (Gal. 5:22).\n7. Biakbuk a kilamna ah meivak ading sathau a ki tuamgen hi (Pai. 25:6). Tua sathau in Khasiangtho lim hi a, a meivak pen thu-ummite, a tangkhia khuavak pen a khuavak banga tangkhia Khazih lim ahi hi. Tua meivak sungah sathau a om den a kul mahbangin, thu-ummite zong Khasiangtho sungah a kalsuan den ding ahi hi (Gal. 5:16). Meivak a kuan nadingin a khantan bangmah a om loh ding a kisap mahbangin thu-ummite in Khasiangtho a nan loh ding uh ahi hi (IThess. 5:19). Meivak kipuahsiang dena a om bang mahbangin thu-ummite azong mawhna pulaakna tawh kisiansuah den ding ahi hi (I John 1:9).\nSathau siangtho (Pai. 30:22-25) pen na nam li tawh kigawm ahi hi. Tuate in Khazih’ hihnate hong lak hi. Tuate in thu-ummi khat Khazih’ nuntakna leh Khazih pianziate in a luahna hong lak hi. Tua sathau peuhmah mihing ci le sa tawh kisai-in kizang thei lo hi (John 3:6; Gal. 5:17). A kibang pian hiamhiam dingin zong kiciing thei lo a, tua pen in nuntakna taktak ahi Khazih kilatkhiatna sim loh na dang khatpeuh Pasian in sang lo ding, cih hong lak hi (Phil. 1:21). Biakbuk sunga vanzat khempeuh sathau kizut-in Pasian’ adingin kituamkoih dinga, tua in thu-ummite’ ki-apna en a buppi-a ki-apna ahihna hong lak hi ( Rom. 12:1,2).\nE. Khasiangtho’ Ciaptehna\nKhasiangtho’ tendenna pen Khasiangtho’ ciaptehna ahihna Thuciam Thak sungah mun thum in hong hilh hi (II Cor. 1:22; Eph. 1:13; 4:30). Hih Khasiangtho’ ciaptehna pen Pasian’ nasepna hi khin kiuhkeuh hi. Christian peuhmah Khasiangtho in ciamteh khin ahih manin khatvei beek Khasiangtho’ ciaptehna na ngah nadingun hanciam un, cih lam-a sawlna peuhmah om ngei lo hi. Tua ahih manin Khasiangtho’ ciaptehna pen Khasiangtho’ tendenna mahbangin thu-ummi khempeuh ading hi a, pianthak huna piang ahi hi.\nKing James Version a Ephesians 1:13 a kiteina tungtawnin telkhialhna pawlkhat om thei hi. Tua lai-ah, “ Na up khit uh ciangin tua kamciam Khasiangtho-in hong kiciamteh khin zo hi” ci hi. A taktakin, “Um khin na hih manun, Khasiangtho-in hong kiciamteh hi” cih ding hi zaw hi. Kam dang khat-in gen lehang, upna leh tua Khasiangtho ngahna pen a hun kibang liana piang ahi hi. Tua ahih manin, hih pen a nunglam cianga hehpihna’ nasep khatpeuh, ahih kei leh khamitna hanga pahtaakman-a hong kipia na khatpeuh hi lo hi.Ephesian khua a Christian-te, “Tatkhiat ni donga hong kiciaptehna Khasiangtho dahsak kei un” ci-in kihanthawn hi. Mawh kha phial-in Khasiangtho dahsak kha phial ta leh uh, tatkhiat ni dong mah-a kiciamteh hi a, tua pen, pumpi thak ngah-a a mawh theih nawnloh ding uh thawhkik ni ahih kei leh a hing tanga kikhel ni a genna ahi hi.\nKhasiangtho tendenna mahbangin, Khasiangtho’ ciaptehna zong tuahkhak experience khatpeuh hi lo a, upna tawh san ding thu ahi hi. Khasiangtho’ciaptehna pen thu-ummi khat’ hohtkhiatna ah a thupi lua mahmah hi a, khamuanna, a muan huai-a a kikepna, leh Pasian’neihsa ahihna a lak ahi hi. Tua banah, hotkhiatna a ngah nadinga a kisam khempeuh kisem khin cih zong lak hi. Christian-te a pumpi uh kitankhia a minthanna a tun ni dongun Khasiangtho-in kiciamteh hi. Hih thu khempeuh a huampi-in en lehang, Khasiangtho in hong tendena hong ompihna pen hong ciaptehna ahih manin hih thu a tel thu-ummi khat ciat adingin khamuanna leh kihehnepna lianpi ahi hi.\n1. Bang thuteng bulphuh-in Khasiangtho in thu-ummi khempeuh a tendenna pen tu khanghun a tuampianna khat hi,ci-in gen thei i hi hiam?\n2. Thuciam Thak sungah bang munteng in in tu-ummi peuhmah Khasiangtho in tenden hi, ci-in hong hilh ahi hiam?\n3. Bang hangin Khasiangtho’ tendenna pen thu-ummi khat kha lam nuntakna sang a neih nadingin kisam ahi hiam?\n4. Khasiangtho’ sathau nilhna i cih bang ahi hiam?\n5. I Samuel 16:14, Late 51:11, leh Luke 11:13 te ah Khasiangtho’ tendenna tawh kisai buai theih nading thu om ahi hiam?\n6. Sawltakte’ Tangthu 5:32 leh thu-ummi khempeuh Khasiangtho in a tendenna bangci bangin hilhcian thei ding na hi hiam?\n7. Sawltakte’ Tangthu 8:17 bang hangin Khasiangtho kipia pah lo ahi hiam?\n8. Khasiangtho in thu-ummi khempeuh a tendenna thu tawh kisai-in Sawltakte’ Tangthu 19:1-6 bangci bangin hilhcian thei ding na hi hiam?\n9. Khasiangtho’ tendenna leh suahthakna bangci bangin kilamdang ahi hiam?\n10. Khasiangtho’ tendenna leh Khasiangtho’ baptaizna bangci bangin kilamdang ahi hiam?\n11. Khasiangtho’ tendenna leh Khasiangtho tawh kidimna bangci bangin kilamdang ahi hiam?\n12. Bangci bangin Thuciam Lui hun lai-a kizang sathau in Khasiangtho lim hi thei ahi hiam?\n13. Thuciam Lui hun lai-a sathau siangtho sunga kihel na nam lite a khiatna bang ahi hiam?\n14. Khasiangtho’ tendenna leh Khasiangtho’ ciaptehnate bangci bangin kizom ahi hiam?\n15. Ephesians 1:13 khiatna taktak hilhcian in.\n16. Khasiangtho’ ciaptehna leh khlam nuntakna bangci bangin kizom ahi hiam?\n17. Khasiangtho’ ciaptehna leh a tawntunga muan huai taka hong kikepna bangci bangin kizom ahi hiam?\nPrevious: Vantungmite (The Angels) ~ Rev. Zam Khat Kham\nNext: ZIS min tawh Lai siangtho hawmkhiatna vai zaksakna


timestamp: atn

url: =ZOMITE, NAM MIN KHAT, PAU KHAT Agelh ~ P. L Naulak, Champhai Vengthar - Laibu Saal\nHome > Thuluui/Articles > ZOMITE, NAM MIN KHAT, PAU KHAT Agelh ~ P. L Naulak, Champhai Vengthar\nZOMITE, NAM MIN KHAT, PAU KHAT Agelh ~ P. L Naulak, Champhai Vengthar\nZOMITE, NAM MIN KHAT, PAU KHAT\nAgelh ~ P. L Naulak, Champhai Vengthar\nPhoto Credit : Thor Thorn\nLeitungah a poimawh pen thudik theihna hi a, a zumhuai pen minam hihna (identity) theihloh ahi hi. Tuhun Zomiteí dinmun pen thudik theihlohna leh minam hihna kitheihlohna ahi hi. Zomite in i hihna thei loin, Paite, Tedim Chin khawng peuh i kici hi. Hihte i nam min dik tak hi loin, mite hong simmawhna leh mun min khawng peuh ahi hi. Min tuamtuam i neih manin Zomite lakah kipumkhatna leh ki-itna om lo hi.\nMite Computer Age ah a om laiun Zomi teín i hihna diktak zong i thei zo nai kei hi. I kipumkhat nading pen “Nam min khat leh pau khat neih” ahi hi. Nam min khat i neiloh manin i mi leh sate nangawn midang et a ki-en, unau laigui zoppihte nangawn namdang mi i kici uh hi. Nam khat unau khat i hih manin pau khat i zat ding hi. I nam min dik tak i theih nangin i minte i en masa ding hi.\nResearch Scholarte gendanin Chin pen Kawlpau hi a, “Seng/Bawm” cihna hi. Zomi teín seng leh bawm pua i hih manin Chin hong kici a, i pu i pate in ahih leh Chin kici ngei lo hi cih Chin Hills Deputy Commissioner - H.N.B Stevenson in 1943 kuma a gelh The Economics of the Central Chin Tribe laimai 1-na ah hih bangin gen hi. “Though known to us as the Chins, the people do not recognise the name” ci hi. Captain F.M Rundallin in, “I do not know the origin of man Chin, it is Burmese I funcy; anyhow the Chins do not know the word and called themselves “Zo”, “Zote” being the plural” na ci ngiat hi.\nManipur leh Mizoram a teengte ëPaiteí hong kicihna hangin ah i pu i paí min hi lo hi. Pu B. Lalthangliana laibu INDIA, BURMA, BANGLADESH-A MIZO CHANCHIN laimai 117-na ah hih bangin gen hi ; ìMizo hnahthlak zinga hlawm lian tak ëPaiteí hi Burma ramah chuan ëTedim Chiní tiin an in ko a. Manipur ah chuan hun reitak atang khan ëPaiteí tia koh an ni a, official anga puan taktakna chu ëPaite National Councilí kum 1948 a an din a tang khan a ni. He political party ngenna avang hian schedule tribe ah kum 1956 ah India sawrkarin a pawm ta a ni. Tin, Paite tih hi Lusei ho kohdan ani a, chu chu hman tlanglawn ber a ni zui ta a. Keini pawh in India leh Burma a cheng zawngzawngte huapinPaite ti zelin kan sawi dawn a niî ci hi.\nPIANNA TUUNNU NAUBANG KAP E..\n“Ka vontawite aw, khut khat, khe khat, nawitui khat a kong vaak, ka sung ka lai pana piang ka tate aw, bang hanga min tuamtuam kiphuakphuak na hi uh hiam? Unau khat, sa khat pum khat na hih lam uh kithei unla, ki-it tuaha pangkhawmin, min khat, pau khat, nam khatin na om ta un. Midangte silhpuan (nam min) hong piakte sut khia in na Tuunnu in silhpuan kongpiak na silh zaw un. Na etlawm zaw uh hi”.\nI minam mim diktak “Zo” hi a, a kizat pat hun pen i gen thei kei hi. I Pu Zo suan le khakte “Zomi” kici i hi hi. Khasite min “Kha” pen a pi uh min hi a, “Si” pen mi cihna hi. Zomite kitawm mahmah a, Paite, Tedim cih banga kikhen tham om lo hi hang. Pandit Jawahar Lal Nehru in, “A tawm pawla pan khak pen kamsiatna khat hi” ci hi. Zomi te’n i theih ding ah, “Ngasa in a tam sihpih, mihing in a tam hin pih” ci hi. Zomite in i hihna dingin Kawlgam Vaigama teng Zota teín lung kituak takin ZOMI ah tuibang luankhop ding ahi hi.\nChin Hills ah kum 1953 panin Zomi cih zang uh a, tua kum mahin Sukte T. Hau Go makaihna tawh Tedim, Falam, leh Hakha Asso- ciation panmakai 10 ciat paikhawmin National Name teel dingin Falam khuapi ah kikhopna nei uh hi. Tua munah Zomi Baptist Convention (ZBC) cih lungkim takin teel uh a, Zomi Baptist College(Falam), Zomi Baptist Press (Falam), Zomi Baptist Academy (Tedim) hong kiphuan khia hi. Kum 1980 in Zomi Christian Literature Society (ZCLS) kiphuan in Hqrs. dingin Kawlpi zang uh hi. Kum 1988 in Kawl kumpi theihpihna tawh Zomi National Congress (ZNC) kiphuan hi.\nManipur leh Mizoram a teeng teín Paite kici in India kumpi theihpih in schedule tribe ah om ta hi. Chin State a omte ahih leh Zomi min tawh kigawmkhawm theita uh a, ìZomi in ka piang a, Zomi in ka nungta a, Zomi in ka si ding hiî ci ta uh hi. Lamka leh Tedim in lai kibang zangkhawm lo, pau (awsuak) kibang zang lo, lei leh pau in gamgi neilo hi lo hiam? Hihte hangin kitanauna leh kipumkhatna om thei lo hi. Lai khat (common alphabet), pau khat (common langguage) i neih theih nadingin Zomi Christian Lit- erature Society (ZCLS) Kawlgam leh Paite Literature Society (PLS) Lamka teín ma i pat ding ahi, i kai luat ma in.\nma in. India gama om Zomite in i ngaihsut dingin Manipur a Paite pau zang mihing 45,000 valte, Mizorama Paite pau zang 20,000 leh Paite hi napi a zang nawn lo mi 50,000 valte leh Kawlgama om i unau 6,00,000 valte kigawmkhawm hi leng 7,05,000 val teín laimal khat (common al- phabet) i neih ciangin tuhuna magazine copy 1,000 mihing 45,000 laka khot haksa i sak pen, tua hun ciangin mihing 7,05,000 lakah i zuak ta ding hi. Zomite in lai khat leh pau khat i zat hun ciangin Paite Lai Siangtho, Paite Labu, Tedim Lai Siangtho, Tedim Labu i nei nawn kei ding a, Zogam hong paalin, a zu Zomi teín i dawn ta ding hi.\nNovember 2005, laimai 13-15\nC.K. Khai Thuluui/Articles\nItem Reviewed: ZOMITE, NAM MIN KHAT, PAU KHAT Agelh ~ P. L Naulak, Champhai Vengthar Description: Rating: 5 Reviewed By: Cinpu Zomi


url: =Malaysia, Pandan Indah ah Myanmar numeikhat ki thatlum :: ZOMI DAILY\nposted on 14 March 2018 at 12:50 am Lomkholna: Malaysia, Myanmar, News, Sawltak\nMalaysia, Pandan Indah vengsung aom innsung khatah Myanmar gammi numeikhat asisa in kimu cih Bernama pan kiza hi. Tua numeinu pen asi mawkmawk hilo in, akithat “Murdered” kici sawnsawn hi.\nHihvai tawh kisai in palik thunei ahi Ampang Jaya OCPD Asst Comm Hamzah Alias in agenkhiatna ah tua numei asipen alawmte khatin Monday nitaklam 2:52pm hunpawl in amuhkhiat cihi. Tua alawm amukhia penzong Myanmar gammi khatmah kici hi.\nAsi Myanmar numeinu pen kum 40 gualpawl hi a, innsung ah sisan dimzihziah lakah aluanghawm kimu a, amaitang leh akhut khawngzong liamma akikuiliam pawlkhat om cihi.\nTua asi numeinu pen alawmte’n Phone tawh asapsap hangin a phone lenvetlo hi. Tuaciangin a innah delhphei in, inn kongkhak zong kihong ahih manin, asungah alut ciangin asisa in akimu cihi. Tua asinu in tapa khatzong nei a, naupanglai mahmahkhat hi in, innsung ah kapvangvang cihi.\ntheSun te pulakna ah tua asinu ii atapa pen kum 4 bekbek aphapan khat hi a, anu akithahlup ciangin amahguak inndei sungah kapvangvang cimawk hi.\nTua numeinu pen gamdangmi te cidamna kisitna “Health Screenings” bawlna Company khatah Assistant nasep asemkhat ahihi. Hihnu sihna vaitawh Myanmar gammi kum 26 aphakhin pasal khatzong kimankhin hi ci’n palik thunei te’n genkhia hi.\nTua muanmawh tawh akiman Myanmar gammipa pen Tuesday (March 20) nidong kikemphotding a, thusitna abanban in kineiding cih kiza hi.\nMore: Myanmar, Tanintharyi khuapi Myeik leh Bangkok kikal Direct vanleng kilengsak tading\nMyanmar gammi numei cihciang bektawh News ah ki suaksak in, amin apuam bangmah ki gelhbehlo hi. Pandan Indah vengpan hihthu atheician te’n Comment ah hong Update unmaw….. Sawltak #zomidaily\nPrevious: Deihsakna taktak leh ahoih ngimna ~ Khup Lian Thang\nNext: Malaysia palik te’n Social Media tungtawn in a ngongtatding galkap akaikhawm mi 249 mankhia


url: =Numei te pahtawi zual dihni :: ZOMI DAILY\nNumei te pahtawi zual dihni\nposted on 29 May 2015 at 3:16 pm UTC+9:30 Lomkholna: Article, ZomiQuavadis\nNumeite in amau septheihna te hong theih a, amau neih thahatna hong phawk khak a hong zat khiat taktak uh ciangin leitunga “Ka pa tapa hi’ng” cia a kipasal sak pasal kitomtomte naleng zong naangkhau tuisunga diahte bangin hong duai in hong lukun pah ngeungau zo mawk uh hi. Tua bek hi lo lai! Kawl papi gawng dengdang pawlkhat in amau sanga golzaw pek ahi saipi saital te a ut bangin a kawikaih theih mah bangin numeite hong gamtaang vanglak uleh a pasalte uh a kawikaih ngekngek thei uh na hi mawk hi. Ciautui khang vanvan a kantan ngam pasal hangsan khat in a zi mit pan a luang khia khitui mal khat kantan zo lo mawk hi!\nTua zah taka hat numeite hatna thatang pen koiah om mawk hiam? Thagui thazang om lohna, guh leh tang om lohna mun ahi apumpi\ntungvua a nipna mun tengah om sese hi. Tua teng hang mah hi lo dia leitung mi minthang leh mipil Churchill, Napoleon, Julius Ceaser te awkcip pahpah uh! Gaal tampi zo in mi thahat tampi a khutnuai vuah koih zo mah taleh a zite uh lel in, numei awmnipte maiah na tuuk mawk uh hi. Abraham Lincoln mahmah inzong kumpi thuneite khut sungpan in mivom sila tul tampi honkhia zo mah taleh a nuntaak sung khempeuh a zi Mary Todd ukcipna sung panin suakta zo tuan lo hi.\nTua hang mah hi lo diam leitung mipil William Shakepeare in a gengen “Ka hatna ka thatang aw, na min pen numei na hi mawk maw!” na ci ngeungau zen hi!


url: =Nuntakna Khomun | Zomi Lyrics Directory :: Zomi Music and Songs Nuntakna Khomun | Zomi Lyrics Directory :: Zomi Music and Songs\nMary Artemisia Lathbury (1841-1913) William Fisk Sherwin (1826-1888)\nAlexander Groves (1842-1909)\nChautauqua Literary and Scientific Circle a phuante’ lakah Bishop John H. Vincent (1832-1920) zong kihel hi. 1874 kuma Lewis Miller tawh kopkhawma a phuat uh ahi hi. New York State sung Finger Lake mun-a Lake Chautauqua a cihna muna Methodist camp-meeting bawlna mun-a kinei den kikhopna ahi hi. Bishop Vincent in Sunday School nasepna thupisa mahmah ahih manin khuakhal sung Sunday school sia/siamahte kipattah nading ngaihsutna-a a phuatkhiat ahi hi. 1878 kuma kipan Chautauqua Literary and Scientific Circle in literature leh science laibu tuamtuam vaihawmsak-a kum simin July leh August kha sungin kikhopna nei den uh hi. Tua lai-ah lecture tuamtuam leh pawi lahna tuamtuam zong om den hi. Tua lai-a home study course-te New York University in accreditation pia hi. Tua laite a sin peuhmah nipikal khat-in khatvei mun khat-ah kimukhawm uh-a, thu kikupnana nei khawm uh hi. Lawhcing lua mahmah ahih manin tua banga pilna sinna lam kimuhkhopna peuhmah ‘chautauqua’ kici hel hi.\nTua lai-a kikhopna pen pilna lam khantoh nading bek ngaihsutna hi lo-a, kha lam mahmah ah phattuamna a om nading tupna ahih mahbangin Bishop Vincent in Miss Mary Artemisia Lathbury’ kiangah tua lai-a kikhawm mite’ ading Laisiangtho sinna tawh kisai la dawng khat a phuah nadingin ngen hi. Miss Lathbury in zong Matthew 14:19 sung a, “Tua ciangin mipite lopa tungah tusak uh hi. Tua anlum nga le ngasa tegel la a, vantung lam ento in, lungdam a koh khit ciangin anlumte a balkham hi. Tua ciangin nungzuite pia a, nungzuite in mipite lakah a hawm uh hi” (ZIV) a cihna mun bulphuh-in taang nih a pha la dawng khat phuak takpi hi. A tang tegel, a paizia kibang hi: (1) Anlumte na balkhap bangin khomun hong balkham in, (2) Khomun thupha na piak bangin na Thu thupha pia in. Thungetna la ngaih mahmah dawng khat hong suak hi.\nMary A. Lathbury bel America gam Manchester, New York-ah August 10, 1841 ni-a suak hi a, a nu leh a pate Methodist pawlpi sunga mi thupite ahi uh hi. A pa leh a sanggam pasal nihte ordained pastor vive ahi uh hi. Bishop Vincent tawh kop-a Chautauqua kikhopna a phuante’ lakah hih la phuaknu Mary Lathbury zong kihel hi. Tawlkhat sung sangsia a sep hangin a nunung lam ciangin biakna nasep bek sem zaw hi. Tua taang nihte banah ah mi tuamtuam in behlap uh a, tu-a i sak taang thumna leh taang linate Alexander Groves in a behlap ahi hi. Groves’ phuah late lakah “Day Is Dying in the West” (Tung Sun Ni A Tum Ta A – Xtian La No. 30) zong kihel hi.\n“Bread of Life” kici hih la-aw bel William Fisk Sherwin in 1877 kum khuakhal sunga a phuah ahi hi. Sherwin bel Baptist pawlpi mi khat hi a, Lowell Mason’ khut nuai ah music pilna sin hi. Aw-a kisa music hilh sia khat suak hi. Sunday school nasepna lunglut mahhmah a, Sunday school-a sak ding la-aw ngaih dawng tampi phuak hi. Choir lasakna ah makai hoih mahmah khat hi a, pianpih siamna leh lungsim khempeuh pia-a sepna tawh makaih den hi. Hih bang siamna leh vakna a neih man mah-in Chautauqua Literary and Scientific Circle in makai dingin teel-a, kum sima kikhopnate ah music director leh chorus director-in om den hi. “Galdona Awng Un” (Sound the Battle Cry), “Ngai In! Ka Kha Aw!” (Hark! Hark! My Soul!), “Day Is Dying in the West” (Tung Sun Ni A Tum Ta A – Xtian La No. 30), “Worship the Lord in the Beauty of Holiness” cih late zong a aw leh pawlkhatte a mal tawh a phuah ahi hi.


url: =UN Youth Forum 2030 kamkupna tomkim ~ Bob Tuangpi :: ZOMI DAILY\nposted on 1 February 2017 at 7:22 am Lomkholna: BobTuangpi, News, Zomi\nTuni UNO head quarter, New York City ah ani masa pen zingsang 9:30 AM-3:15 PM hun sung leh ani nihna 31Jan, 2017 zinglam thukikup teng ong hawm sawn ing. United Nations Youth Forum 2030 (ECOSOC YOUTH 2030) ZIUSA makaite’ deihsakna tawh taangmi-in na kah thei ing. Gam tuamtuam pan hong kihel taangmi teng kimukha, kihopihkha ka hih manin, ka zak ngeiloh ka muh ngeiloh thu limcii tampi na na sinkha ing. Hih kamkupna ah kipawlna (NGOs & CSos, CBOs) tampi mun tuamtuam panin hong kah uh ahih manin, gamkhat le gamkhat ah akibanglo-in khangnote mapanzia, pattahzia atuamtuam thusunna leh dotna kinei thei hi.\nHih hun sungah UN Secretary- General ahi, Antonio Gutteres in Taking Action To Implement Agenda 2030 cih thulu tawh amah pumpi hong kihel zawhloh hang’n video clip tawh thukhong honna leh vaimuakna hong nei thei hi. Tua ban ah, President of United Nations Economic and Social Council in zong innkuan khat ahi leitung gam tuamtuam ah a om minamte leh gamte in gamvai, sumlei sumzuakna lam leh nuntak khuasakna athahatnate ah amuibut nang mazang theihna ding pen khangnote hi (young people are the driving force of politics, socio-economic and sustainable development) cih thuguipi hong sutkhia hi.\nTua teng ban ah gam tuamtuam pan kumpi nasem panmunneite (Gtna: Russia Federation, Philippines, Bangladesh, Norway, Denmark, Portugal, Nepal, Hungary) gamte’ taangmite in agam vuah khangnote apattahzia uh ( national planning for youth) aneihzia uh leh alawhcinna uh pulakkhiatna hong neih ban vuah tuate tungtawnin dotna dawnna akisehsa tungtawnin kinei thei hi. Tua bang teng khit ah khuahun kilaihzia leh kiim-le-paam kepzia ding vai ( climate change & environmental issue), khangnote athahat muibutna ding pilna hoih guat kul (youth & education), leh khangno leh khantohna (youth & development) cih bangin khangnote’ khantoh nang muhna tuamtuam pan thusunnate akivate (experts) in thusunna hong neikhia thei uh hi.\nNew York khuapi ahih leh leitung khuapi teng lak ah khuamun lian pen leitung mihau, mipil leh mi maimailo teng kituah busakna ahih mah bangin inn le lo, lampite pen hicizaw deuh leh cih nang mahmah om ka sa kei hi. Leitung aa minam khempeuhte’ ngeina akimna (multi-cultural city) tatak hi cih lai leh video aa ka muh bek hilo mittangin ka muh tatak ahita hi. Minam tuamtuam, ngeina tuamtuam leh upnate (diverse backgrounds with diverse values, beliefs and peaceful co-existence) kampi bek tawh hilo, nuntakna tawh akilahkhiatna leitang, khat leh khat kizahtak siamna leh kiteel siamna (mutual respect & mutual understanding) leitungah a om penna hin teh ci’n ka ciam teh hi.\nA young ZOMI is attending United Nations Youth Forum on ” The role of youth in poverty eradication and promoting prosperity in a changing world 2030″ at United Nations Head Quarters, New York City. We shared the same feelings for the future of global youth.\nGod bless ZOMI and ZOMI INNKUAN USA, Inc!\nPrevious: Zomi Cup 2017 Final kisui tading ~ ZD\nNext: Russia in Arctic ah Nuclear Icebreaker bawlkik ~ TK Lian


url: =Leitungah Lei minthang pawlkhat | Zomi Angvaan\nLeisau penpen Qingdao Haiwan Bridge hi aa, Sengam ah om hi. Leitung aom Tuitung lei ah a sau penpen cih Guinness World ten na ciamteh uhhi. A sauna pen 41.58 km hi aa, 2012 in zo uhhu. Jiaozhou Bay lei zong ki cihi.\nLeitungah Lei a lian 3 na :Japan gam aom lei minthang ahi Eshima Ohashi Bridge ki ci pen Matsue khua leh Sakaiminato khuate ki zopna ah a ki limzat mahmah lei khat hi. Hih lei pen kum 1997 kumin a bawl ki pan uh aa, 2004 kumteh zo uhhi. A sauna 1.7 km. Leitungah Lei lianpi thumna ah ki hel hi cihi.\nA ki zial thei Lei : Hih Rolling Bridge lei pen London gam ah om aa, hih lei nuai ah gunkuang...cihte a pai ding ciangin ki ziauto in, mi a pai ding ciangin Lei ki khung pei ziauziau hi cihi. A designer pen Thomas Heatherwick hi aa, 2005 kumin zo uhhi.\nA kaikawm:ThawnTuang ( Zomi Angvaan)\nKa laigelh pawl khat>>http://zomi-angvaan.blogspot.com/\nThang Thawn Tuang Guite 2:41:00 PM


url: =N406WB PA32 Francis S Gabreski (KFOK) Thu 05:15PM EDT Thu 05:59PM EDT\nN98ZA B407 East Hampton (KHTO) Thu 05:14PM EDT Thu 07:37PM EDT\nGAJ510 C56X Washington Dulles Intl (KIAD) Thu 05:04PM EDT Thu 06:03PM EDT\nN740BA Long Island MacArthur (KISP) Thu 04:57PM EDT 05:24PM EDT (?)\nN799SR SR22 Essex County (KCDW) Thu 04:53PM EDT Thu 05:31PM EDT\nN76ZA B407 East Hampton (KHTO) Thu 04:49PM EDT Thu 06:26PM EDT\nN261PJ C208 East Hampton (KHTO) Thu 04:37PM EDT Thu 06:03PM EDT\nCNS125 PC12 Morristown Muni (KMMU) Thu 04:30PM EDT Thu 05:06PM EDT\nN9813E C182 Tweed-New Haven (KHVN) Thu 04:29PM EDT Thu 04:48PM EDT\nN178MT AS65 West 30th St (KJRA) Thu 04:29PM EDT 05:02PM EDT (?)\nN920JB PC12 Francis S Gabreski (KFOK) Thu 04:24PM EDT Thu 04:33PM EDT\nGAJ889 B350 Portland Intl Jetport (KPWM) Thu 04:17PM EDT Thu 05:09PM EDT\nGAJ512 C56X John Glenn Columbus Intl Airport (KCMH) Thu 04:16PM EDT Thu 05:49PM EDT\nSDB62 C208 East Hampton (KHTO) Thu 04:05PM EDT Thu 05:32PM EDT\nN199BA E55P Laurence G Hanscom Fld (KBED) Thu 04:00PM EDT Thu 04:30PM EDT\nN919TP BE35 Long Island MacArthur (KISP) Thu 03:58PM EDT Thu 04:16PM EDT\nN377TA C208 East Hampton (KHTO) Thu 03:55PM EDT Thu 06:00PM EDT\nSXL3 SR22 Laurence G Hanscom Fld (KBED) Thu 03:47PM EDT Thu 04:29PM EDT


url: =Christmas Messge From Felix Lian Khen Thang | My Diary\n← Zomi Movie Review: Sian Anglai Ah\nCheck out Listen Myanmar Mp3 Album | Song | Music →\nChristmas Messge From Felix Lian Khen Thang\nChristmas Message from Bishop Felix (of Kalay Diocese)\nChrist Topa sungah kong it Catholic thuzui u leh nau nu leh pate aw, Alungnop huai mahmah Christmas hun nuam sungah, lungnopna leh pumpi cidamna thupha tawh nakidimnangun deihsakna takpitawh thu kong nohset hi.\nChrist Topa sungah kong it Catholic thuzui u leh nau nu leh pate aw,\nAlungnop huai mahmah Christmas hun nuam sungah, lungnopna leh pumpi cidamna thupha tawh nakidimnangun deihsakna takpitawh thu kong ngetsak kawmin Christmas lungdamna thupha tawh kong nohset hi.\nMihingte hong kipiansakna tangthu en kik pak leng; Pasianin mihingte hong piansakna thubulpi pen Pasian abia ding, Pasian aphat ding leh tawntung nuntaknopsakna i ngahnading ngiimna ahi hi. Ahizongin mihingte in Pasian thupiakna te zuih ding sangin, amau kiliatsakna lungsim hangtawh Pasian thupiakna palsat in, Pasian’ gamhluah tanu tapa te hihna panin Satan dawimangpa ii sila kisuak hi.\nAhizongin, akitehthei lo itna lianpi anei TopaPasian in leivuipan a hong bawl amihingte ii thanemna te hong telsiam mahmah ahihmanin,mawhna panin mihingte hong hotkhiat kikna ding kam hong ciam hi. (Pian 3:15) Pasal pan a kibawl numei hangin, leitungah mawhna hong tun hangin, numei pan a, suak ding pasal hangin hotkhiatna hong pia ding cih lametna hong ngahsak hi. Hih thu hangin tanglai Israel minamte in Guppa Honpa Messiah hong pai ding kaal ngaklah in kumtulli sung bang nalamen uh hi. Tuhunciangin ahih leh Messiah Topa hong paina ih ngakna in kumtulli taang in nipi kaal li sung ih kiging khol a, tua hunpen “Adventu” hun, ih ci hi.\nA siahuai tu hun nuntakna sungpanin, eite a hongsuahtak sakna dingin, eite’ PaPasian deihna tawh kizui-in, ih mawhna hangin tua Jesu Christu, amahmah ahong kipumpiak ahi hi.”(Gal 1:4) Leitung mawhna buanciim sungpan suahtak zawh loh man alungkia mite ih thanem lohna dingin, “haksatna” akici singlamteh ii liahah “Nopsakna”akici gualzawhna lukhu ih ngah ding lung gulhin, kiniamkhiatna tawh atawp dongin kip a, thuakzawhna ihneihna dingin Christu Topa in hong hanthawn hi.“Keimah tawh nahong kipawlna uh hangin lungnopna na neihtheihna dingun hih thute ahong gen ka hi hi. Leitungah gimna nathuak ding uh-hi. Ahizongin keimahin leitung nate zo khinta kahihmanin lungnuamin om un,”(Jn.16:33) hong ci hi.\n“Topa painading lampi bawl unla, atotding lampi tangsak un. Kuamthuk khempeuh kivukdim dinga, muallian mualneu khempeuh kitotam ding hi. Lamkawite kitangsak dinga, alei humte kinelsak ding hi.” (Lk.3:4-5,Is.40:3-5). Honghonpa Messiah suahni, kilawmtaka ih muak theihna dingin Topa totnading lampi ahi, ihlungsimte ih kisittel ding hi. Lamkawi tawh kibang ihlungsimkawi te, ihgitlohna lungsimte phiatin, lungsimhoih lungsimpha ihnei ding hi. Kuam thuk tawh kibang, athanem, lametbei mite in thathak la in, ih kithakhauh sak ding hi.Mual lian mualneu te tawh akibang akiliansak, alungkhauh mite ngaihsutnate sukhamin, kiniamkhiatna lungsim tawh ihlaih ding hi. Leihamte tawh akibang huaihamna, hehna,hazatna, thangpaihna, muhdahna munte ah,awhmaisakna,thuakzawhna, theihsiamna,piakkhiatna, itna lungsimte mun ih pia ding hi. ‘‘Pasian in, leitungah, aTapa hong sawlna pen, mawhsakna thukhen dingin ahong paisak hilo in leitung mite ahonkhia dingin ahong paisak hi zaw hi.”(Jn.3:17)\nAtawpna ah, honghonpa Christu suahni-in, kilawm kituaktak a Topa ihdawntheihna dingin, khat leh khat kikalah kilaitang natna ihneihkhak leh khat leh khat kithei siamin ki maisak ni. Ih mawh ih khialh nate kisikkik in hongsuak Topa tungah thuum ni. Ki-itna letsong kipiaciat ni. Tua hi leh Messiah Topa suahni Christmas pawi ihbawl thaman om pan ding hi. Hong suak Topa zong, lungkim mahmah ding hi.\nThuzui khempeuh adingin alungdam huai takpi Christmas hi ta hen.\nTopa Pasianin hong suak Topa ii kilemna leh,akicing mawhmaisakna thupha hong buak suk ta hen.\nMsgr.Felix Lian Khen Thang\nBishop of Kalay Diocese\n25th December, 2010.\nPosted on December 22, 2010, in Cimphawng/Tuahkhak teng, Photos, Zomi/Zogam thu and tagged Christmas, Lian Khen Thang, Zogam. Bookmark the permalink.\tLeave a comment.


url: =Tucson Nail Polish in Tucson, AZ. Find a local Nail Polish Technician.\nBeauty Seeker / AZ / Tucson / Nail Polish\nTucson Nail Polish\nNail Polish in the Tucson, AZ area.


url: =Zomi leh Politik ~ Tual Khan Suan :: ZOMI DAILY\nposted on 5 February 2017 at 8:16 am Lomkholna: Article, Politics, Tualkhansuan\nMihing khempeuh tawh a kipelh thei hetlo leitung ah thu nam nih om a, tua te in biakna ( Religion) leh gam leh nam vai( Politics) a hihi. Tua thute pen mihingte in a deih in a deih kei zong, a sem in a sem kei zong i nisim nuntakna tawh kikhen khia theilo a, mihing bang a ci leh sa tawh i nuntak sung teng tua thu namnih te in ei hong khihcip den hi. Pasian in mi masa pen a hi, Adam a piansak cil in a mah a thupiakte zui ding leh zahtak ding ( Biakna) leh Eden huan sungah vaihawmna a nei ding ( politics) a hi nam nih tawh thupiakna na nei pah hi. Lam khat pan cileng, mihing te i piancil a kipan in tua thu namnih tawh a kipelh theilo ding a Pasian in a hong bawl i hihi.Mihing te pilna zui in kammal zatzia zong hong kikhel to zel a hong piangsak pa zahtakna pen Biakna ki ci in, leitung ci leh sa vai hawmna pen politik ( politics) cin hong kizang to hi.Biakna pen kha thu leh sih khit ciang ding thu tawh kisai zaw a, politik pen leitung ci leh sa a i nuntak hunsung a i nisim vai dingte tawh kisai zaw hi.\nPolitik (or) Politics pen “Mihing nuntakna tawh kisai thu leh la khempeuh mipi tawh kipawl khawm a, (Pilna siamna nei mi, biakna na sem mi leh tangpi tangta khempeuh kihel in ) thu khensatna khat ngahna ding nasep paizia khat a hihi”. I nisim nuntakna khempeuh pen ei ma mimal tawh kisai ciat a hih manin ei zong thu khensatna ah i kihel ding a kisam ahi hi.Zomi te sungah Politik thu gen mite leh a sem mite pen mi hoihlo in kikoih bek hi lo in, Pasian a zahtak leh a thu um mite sep theih dingin kikoih lo hi. Tua a hih manin Politik sem mite pen zuau thu gen leh thuman a genlo ding in kituat a, nidang lai a i pu leh pa te’n dawi leh kau nei mite a muh bangun ki mu a kipam paih kha hi.\nZomi te bangin Kawlmi te zong hun khat lai in politik lauhna nei ngei uh a hih manin, politik pen tangpi tangta tawh kisai lo in sang kha uhhi. Tua bang hunlai takin Kawlgam suahtakna makai U Aung San in “ Pawlitik i cih pen tangpi tangta i nisim nuntakna ding a kisam a hi, bang ne ding, bang dawn ding, bang silh ding cihte tawh kisai thu hi a, mipi khempeuh tawh kisai thu hi” a cih ciangin mi tampi in politik i deihna man mu thei uh hi.Tua banga politik lauhna pen a hong mawk pian thu hilo a, a beisa in politik sem mi pawlkhat in minam, gam itna leh mipi te nisim nuntakna khantohna ding sepna ding pan lampial in mimal angsung khualna, nekgukna leh thumanlo nasepna tampi sepna hang hi zaw hi. Tua bangin politik nasem mite i lam pialna hangin i Zomite in zong politik lauhna nei in i minam leh gam puahna nasem lo in i om kha hi.\nHih munah thu kalzeh in ka gen nop thu in, Zomi te pen Pasian biakna (Christianity) i gam hong tun ciangin i gam ah khantohna kipan hi i ci hi. Pasian biakna (Christianity) a gensia ka hih loh banah hih thu tawh kisai in a kinial theilo thu a hih hangin, a vekpi in (100%) man khin dingin ka um kei hi. A hangin Zogam ah Pasian biakna (Christianity) pen i Zogam a hi Tedim khua pen 1909 kum in hong tunga, a hi zongin leitung galpi nihna ( II WW) ciang dong pen leitung vaitawh kisai ah khantohna tampi ki mu theinai lo hi. Leitung galpi khatna hunsung in Zomi pawlkhat Piancit paina hang leh leitung galpi nihna in i gam hong nawk khakna hangin mangkang te’n India leh Burma gam kikawm tuahna dingin mawtaw lam hong toh uh ciang i gam ah sik, set van tuamtuam, zatui zaha zatdan te hong kipan a hihi. I Zogam ah zatui zaha tawh kisai tua ma in ki tamzat nailo a hihna tawh kisai in Dr.Sian Za Kham in “1945 kum a kipan in i gamah i zak masak zatang in May & Baker, England a kibawl sulphonamides zate hi a, a min kithei lo a hih manin MB kici a, Lushai sumbawl te in hong zuak masa uhi. Natna khempeuh a hoih ding hong ci uh a hihmanin cisa nat, lutang nat, gilna laina a kipan ankam limlo nangawn in MB kibak lel hi” ci’n Zomi Christian Kum za Mual Suang ( Tedim)- 2004 kum a kibawl laibu sungah na gelh hi. Tua bangin leitung galpi nihna in i gam hong nawk khak ciangin i thu muhna tampi hong kihong a, leitung ci leh sa nuntakna khantohna ding ngaihsutna tampi hong piang khia tuam hi.\nPolitik tawh kisai i gen ciangin kumpi vaihawmna ( government) bek i mu pah hangin mihing te nisim nuntakna tawh kisai ( social relations) a hi biakna, an nek tui dawn zonna, inn leh lo neihna te a kipan in thu neihna ( power) leh sep theihna ( authority) te ah zong kimu thei hi.A diakin ei Zomi te sungah politik cileng, kumpi te bek tawh kisai sa i hih manin, kumpi ( government) leh thuneihna (power),sep theihna ( authority) te tawh kisai tawm i gen ding hi.\nKumpi vaihawmna (Government) pen “dan (rules) leh thukham ( laws) te a nungta sak ding sep theihna ( authority) a nei pumpi khat a hihi”. Mihing te nuntak zia kikhelna zui in mihon kipawl khawmna (civil society) zong kilam dang toto hi. Gam sung mipi te nuntakna a nop zawkna ding, leh a khantohna ding vaihawm dingin mipi deihna tawh palai sawl in gam kivaihawm ahi hi. Kumpi vaihawm pumpi (body) khat a om theihna dingin mipi te in thuneihna i piak kul hi. Tua ahih manin mipi te’n thu neihna a piak loh, vaihawmna nei mite pen kumpi maan hilo a mipi te gal a hihi. A taktak in kumpi te nasep ding pen, gam sung mipi te vengbit ding, nuntak nek zonna khangto sak ding leh mipi kisapna te huh ding cihte hi zaw hi.\nThu neihna (power) i cih ciangin “hoih tak leh ki cing tak a sep zawh lohna ding munte nangawn ah a hoih penpen a sep zawhna, tha hatna” ci’n mipil pawl khat in na gen hi. UDHR article 21(C ) na sungah thu neihna tawh kisai in “kumpi te thu neihna (power) pen gam sung mipi te kiang pan kipan hi hen” ci’n na kigelh hi. Gam khat sunga gam sung thu leh la khempeuh pen mipi te tawh zong direct a hih kei leh indirect a kisai vive hi a, thu neihna taktak pen mipi te khut sungah a om hi zaw hi. Gam uk mite pen, mipi te deihna tawh kituak a, gam-uk ding palai a kisawl bek hi zaw a hih manin mipi te’n a deihloh kumpi te pen hawlkhia theihna nei uhhi.Sen gam a Communist te thu neihna ngahna ding ma kai Mao Tse Dung in “ thu neihna pen thau long mong pan kipan hi” ci’n kam pau a, a gam sung mipi te deihna a hilo, thau tang deihna tawh gam vai hawm a hih manin, 1987 kum in Pekeng khuapi lai zang ahi, Tiannamen Square ah a gam mipi tampi tak in kumpi te langpan na na nei in, mipi sihna leh kahna tung ngei hi.\nAuthority pen mi khat (or) kumpi department khat peuh in a thuman in na hoih khat sep theihna ding leh sepna ding thupiak theihna ding” cihna hi a, tua bang in na sep theihna ngah zia pen a tuamtuam om hi.Mipil Max Weber in a genna ah mihing te in sep theihna nei in mipi te in a thu a zuihna a hang pen hih a nuai a nam thum bangin na gen hi. Ngeina ( A kiluah sawn) thu neihna ( Traditional authority) pen a beisa hun lai in makai te in i ngeina tawh kisai pu leh pa paidan leh vaihawm zia tuamtuam tungah thuman tak in zui uh a hih manin mipi te in a mau zahtakna a,a thu kimang suak a hihi.Tua banah sep theihna ( authority) nei mite pen a beisa makai te innsung pan a suak khia a hih manin tua a kiluah suaksuak a hihi. Mipi te in “a beisa in hih bangin na kisem zel hi” cih lungsim nei a hih manin makai te tungah septheihna a piapia a suak hi. Hih pen nidang lai hun a kumpi nam, nam lian cih bang tawh vaihawmna pan kiluah suk hi a, sep theihna sangpen makaite tung bek a hihi.Vangliatna hang sep theihna ( Charismatic authority) pen mimal khat i thatang hatna leh pawl huai siamna pan a hong khang khia a hihi. Galkap siam khat in a ma gal siamna hangin makai panmun ngah a, tua pan nasep theihna khang khia semsem a hih manin a tawpna ah a thu nei pen hong suak hi.A hizongin hih sep theihna pen khansau lo hi. Gentenna in nidang lai hun in Roman te sung pan Augustus a kici galkap mangpa zong hih vangliatna hang sep theihna tawh gam sungah thunei pen hihna a nei a hihi. Panmun zui a sep theihna (Legal-rational authorities) pen mimal khat in a ma panmun (or) zaa pan a ngah sep theihna a hihi.Tu hun teh mite in hih panmun zui a sep theihna hoihsa in zui leh zang zaw hi. Bang hang hiam cih leh, hih sep theihna in mipi a ding in a hoih zawk mah bangin a sem khia mimal te a ding mahmah in zong hoih zaw hi.Gentehna in tu hun a khangthak democracy (modern democracy) pai zia pen hih panmun zui a sep theihna hoih khat a hihi.\nPolitik hoihna gamah sa leh gal kidona te omlo in, kilemna om a hih manin gam mipi te’n zong na hoih takin sem thei a gam khangto hi. Politik hoih lohna gam te ah sa leh gal tam a mipi te nuntakna zonna ding hamsa hi.A diak in Kawlgam ah politik hoih lohna hangin mihau sa pen te a kipan mizawng pen te ciang dong nuntakna ah lungmuanna om lohi.Gal leh sa tam hang leh nuntakna hamsatna hangin inn leh lo nusia in mi gam mi lei ah nasem in mi tampi i om hi. Politik hoih leh mipi te’n nuamsa in politik sia leh mipite’n hamsa sa hih manin politik hang apiang thute pen mi khempeuh in thuak hi. Kawl gam sung politik hoih lohna hangin kawl gam sunga teng Zomi te’n minam leh gam khantohna ding suakta takin na kisem theilo hi. Pawl tuamtuam phuh in minam khantohna ding nasep kiphallo a hih manin biakna pawlpi huamsung ciang bek tawh minam a ding na kisem thei bek a hihi. Tua hia, biakna makai te tavuan pen lian mahmah a, biakna vai bek hilo in leitung ci leh sa vai ah minam khantohna ding makaih siam kisam hi. Kha thu ah khanlawhna i piak bangin leitung ci leh sa vai ah zong khantohna i piak ding kisam hi. Lei tung ci leh sa vai hawmna leh politik pen kumpi te bek tawh kisai ci’n ngaihsun lo in leh, tangpi tangta te’n zong minam leh gam khantohna ding ei tawh kisai leh i sep kul a hihna theih ding thupi mahmah hi.I sih khit ciang a ding kha thu tawh kisai i pelh theih loh thu a hih bangin leitung ci leh sa a i om sung pen leitung vai, nek leh tak zonna tawh kipelh thei ngei lo ding i hihi.\nPrevious: Malaysia Damiah te hangsandan tazen, lauhuailua himai ~ ZD\nNext: Tanu mokhakding akiginglua nupikhat Motor Tyre in denglum ~ ZD


url: =Tularosa Celina Wrap Top in Black | REVOLVE\nTularosa Celina Wrap Top in Black\nX Elsa Hosk Elsa Monday Wide Leg\nfavorite Tularosa Celina Wrap Top in Black\nShare Celina Wrap Top in Black on Facebook (opens in a new window)\nShare Celina Wrap Top in Black on Twitter (opens in a new window)\nRevolve Style No. TULA-WS599\nManufacturer Style No. TRS369 F19\nCelina Wrap Top in Black\nAdley Smocked Top


url: =Indian Hi Lo Beam - Motorcycle Parts For Sale\nIndian Hi Lo Beam For Sale\nIndian Motorcycle 99-03 Horn\nIndian Motorcycle 99-03 Horn, Hi/lo Beam Switch, 43-523\nH4 Cob Led Headlight Bulb\nH4 Cob Led Headlight Bulb 12000lm Dot Hi/lo Beam For 2010-2013 Chief Dark Horse\n12000lm H4 Motorcycle Led Headlight\n12000lm H4 Motorcycle Led Headlight Bulb For 2015 Indian Chieftain Hi/lo Beam\nNo Results For Indian Hi Lo Beam. Try Searching Below:\nHiloBeamHeadlightBulbIndianMotorcycleDarkHorseChieftainChiefHornSwitchIndian Hi Lo BeamHarley Street GlideKawasakiHonda Ducati2010 2013 ChiefHiandamplo HondaBmw 2pcs DualModified HeadlampHilo Bi XenonLed1x5Aperture 2015Xv1700a VintageMount Power60w\nLooking for Indian Hi Lo Beam? Find Indian Hi Lo Beam for sale online. Featuring Indian Motorcycle, Engine, Saddle, Handlebars, and more.\nIndian Hi Lo Beam\n2x Auxbeam 2100w\n16000lm Bracket Ring\n43 523 Cafe\n2000w Cree 72w\n2010 2013 Chief\nTurn Mount Power60w\nGlide 4side Cob\nXv1700a Vintage Driving\nS 1pcs 1500w\nStar Xv1700a Vintage\nBa20d Headlights 3000lm\nAuxbeam 2100w Yamaha\nIndian Xenon Car\nIndian 55w Kits 3500lm\nIndian Aperture 2015\nIndian General Hummer\nIndian Fld H7\nIndian 4575 3side 4sides\nIndian 2010 2013\nIndian 75w W Wiring\nIndian 10pin Functions\nIndian 12v Kawasaki Cool\nIndian 360 Super Bright\nIndian 1200 Newest Brightest\nIndian 1pc 15w Csp\nIndian Sportster Low\nIndian Bevinsee Stock Motorbike\nIndian Signal Scooters 40w\nIndian Angel Eye Sealed\nIndian Spare Jeep Wrangler\nIndian Hiandamplo Honda\nIndian 2200w Hiandamplo\nIndian 10pin Functions Handlebar\nFeaturing indian hi lo beam in stock Brakes Tire Seat Handlebars Indian Motorcycle Saddle Engine Dual Front Brake 2 Panheads For Sale On Craigslist Ca 2013 Motorcycle Cover Reviews Panhead For Sale Canada Motorcycle Parts Store In Nj Suzuki Gsxr 1000 Sound Harley Panheads For Sale Usa Suzuki Samurai Lens 3 00x14 Kawasaki Vaquero For Sale Used Milsco 0601976 Honda Motorcycle Cover Indianhead Mens Chorus Indian Hi Lo Beam Light Mti Us Glide Sides 45w Wiring 4575inch 100w 01 Am General Kit 1 Wiring 4575inch Street Glide 4side 2000lm 45w Angleeye 4 Bmw 2pcs Dual Ducati White Motorcycle Headlight Hilo Beam Headlight Bulb Indian Motorcycle Dark Horse Chieftain Chief Horn Switch


url: =Spain ah bawngtal tawh akimawl khat akhe leh agawlgui kipikkha gawp ~ ZD :: ZOMI DAILY\nposted on 4 April 2017 at 9:11 am Lomkholna: News, Sawltak, World\nSpain gamsung ah bawngtal tawh kimawlna Bullfight khatah pasal khat bawngtal in pikkhagawp in liamgawp cih Reuters pan kiza hi. Spain, Madrid khuapisung aom bawngtal tawh kimawlna aminthang mahmah munkhat ahi “Las Ventas Bullring” ah Sunday ni in thupiang ahihi.\nTuabang in bawngtal tawh akimawl tepen “bawngtal thatdingpa” Matador kici a, hih kimawlna ah aliampazong Spanish Matador khat ahihi. Bawngtal in akhe leh agawlgui ah akitawh pikkha in liamgawp ahih manin Surgery kibawl cihi.\nTuapa minpen Daniel Garcia Navarrete hi a, agihna 460kg apha bawngtal khattawh akimawl laitak in akhe pikkha masa in lei ah tuksukpah hi. Amahzong lei ah atukkhit ciangin amai akhut tawh kidalpah himahleh bawngtal in agawlgui panin pikkha veve hi.\nLas Ventas Officials te’n agenna ah agawlgui ah apikkhakna 15cm bang thuksuk a, akhe ah apikkhakna zong 10cm bang thuk cihi.\nBawngtal in apeigawp laitak in adang Matadors te ahonding in tungpah bilbel uh a, Daniel Garcia Navarrete pen silosam hi. Hih bawngtal kimawlna ah pawi en bekbek pen mi 10,000 valbang pha kici hi.\nPawi en sungpanin khatpa ii genna ah Matador papen a gawlgui leh akhe ah sisan tawh kidim zihziah cihi. Bawngtal in kimawlna limneu khatbangin peigawp cihi.\nVideo etnopleh: Madrid, il torero Daniel Garcia Navarrete viene trafitto al collo dal toro\nDaniel Garcia Navarrete pen Southern Spain aom Jaen City pan ahihi. Aliamgawp khitciangin zato ah amanlang in kipuakpah a, Sunday ni mahin Surgery kibawlpah hi.\nBawngtal tawh kimawlna “Bullfighting” pen Spain te ii ngeina kimawlna khat hi a, tangtawng pekpan in azat uh ahihi. Lauhuai mahmah himahleh tudongmah muhnop kisa in Popular mahmahden hi.\nAhi zongin Animal Rights Movement te’n hih bawngtal tawh kimawlna, bawngtal thahlupna pen diksa hetlo in, langpan mahmah uhhi. Spanish Local Authorities pawlkhat inzong hihbang kimawlna pen zatnawnloh dingin hanciam mahmah uh cih kiza hi.\nAlso read: Ataw pan bawngtal ki letmat 11 thukin pikkha himahleh lungkianai tuanlo ~ ZD\nNungdiak inzong Mexico gamsung Bullfighting khatah pasal khat bawngtal in ataw panin akitawh pikkha in atawkuam teng kikekgawp cih kiza hi. ZD Sawltak #zomidaily\nPrevious: Russia gamsung meileng khatah Bomb puakkham in mi 11 si, 45 liam ~ ZD\nNext: President Donald Trump in kha 3 sung angah masak khasumteng citpiakna nei ~ ZD


url: =Pasian tung panin theihding sinna (Lessons) ~ TK Lian :: ZOMI DAILY\nposted on 16 December 2016 at 3:00 am Lomkholna: Article, Biakna, Thangkhanlian\nNi khat numei khatin Pasian hopih a, Pasian’ kiangah, “Topa aw, ka tun’na ding mun ka teel theihna dingin hell leh vantunggam hong ensak in,” ci-in ngen hi. Tua leh Pasian in nong ngetna bang hi ta hen ci-in mun khatah tonpih hi Tua munah kong khak nih na om hi.\nPasian in a kong khak masa pen hong in, ensak a, tua nu in a kong panin a et leh sabuai bek golpi khat tungah an leh meh limci mahmah kikoih mu hi. Tua sabuai tunga nek ding kikoihte lim tuak kisa-in kong khak dongah a nam kiza vauvau hi.\nAhih hangin tua sunga om mi ten an leh meh lim mahmah a om tei hangin cidam mel loin ngawng thei mahmah uh hi. Tua banah a gil uh kial tuak thei mahmah hi. A khutte uh-ah sikkeu kihencip a, a sikkeute uh pen a khutte sang un sau zaw hi. Sabuai tungah nek ding limci a kikoih hangin a khutte uh sangin a sikkeute uh sau zaw ahih manin sikkeu tawh nek ding a suak hangun a kam uh-ah hen/guang lut thei lo uh hi.\nPasian in hell mu khin ta na hih manin vantunggam kong lak ding hi ci-in tua nu kong khak a nihna pen ah paipih leuleu hi. Tua mun-a omte tutna a laizang ah sabuai bem lian mahmah tungah nek ding kicingin om a, ahih hangin hell khuk sunga mite bangin a khutte uh-ah sikkeu kihencipte pen a khutte uh sangin sau zaw hi. Ahih hangin tua mun-a omte nuam sa-in maitai thei mahmah uh a, holim khawm liailiai uh hi.\nTua nu in Pasian kiangah, “Hell khuk sunga omte mah bangin a khutte ua kihencip sikkeute sau zaw hilo maw? Hell leh vantunggam a kilamdan’na om lo hi. Telsiam zo keng! Telsiam zo keng!” ci-in Pasian dong hi.\nPasian in, “Ka tanu aw, lamdangsa kei in, hih mun-a mi ten khat leh khat an kitulh/kipiak ding dan leitung-ah sin in, thei uh hi,” ci-in dawng hi.\nSource: Heignpragt dot com/ Thang Khan Lian\nPrevious: Christian Hymn te’ tangthu: Khatvei ciangin khuangkhau tat-in\nNext: Kawlgam Rohingya buaina pen Saudi leh Pakistan tetawh kizom ~ ZD


url: =Christian Hymn te’ tangthu: Ka Kha Ading A Hoih Hi :: ZOMI DAILY\nposted on 27 November 2016 at 3:00 am Lomkholna: Article, Biakna, Hymn, Zamkhatkham\nHaratio Gates Spafford (1828-1888)\nChristian Hymn-te lakah a kisa munpen khat leh mi tampite’ deihpen la khat ahi hi. A phuakpa Haratio G. Spafford pen Presbyterian pawlpi mi khat hi a, America gam North Troy, New York ah October 20, 1828 ni-a suak ahi hi. A khangno lai mah-in nasep hanciam-a Chicago ah sitni (lawyer) gina mahmah khat suak-a sum le paii zong hau mahmah hi. A hauh mahmah hangin Pasian um mahmah a, Pasian’ nasepna ah a kipia zo mahmah khat ahi hi. D.L. Moody-a kipan tua hun lai-a evangelical makaipi khempeuh phial tawh ki-it mahmah uh hi. Gospel musician minthang George C. Stebbins in, “Amah pen pil mahmah-a a hokum-nuam mahmah khat, a khami mahmah, Laisiangtho thuthuk a kan pha mahmah khat ahi hi” ci-in gen ngei hi.\n1871 kum-a Chicago meikaat madeuh-in Spafford in Lake Michigan dungtengah innmun logam tampi lei-in a sumzonna khan mahmah hi. Chicago khua buppi mei-in a kaattum mawk ciangin a neih a lam khempeuh kangtum hiau hi. A zi leh a ta nute tawlngasak nuam kawm, Great Britain ah cialpi bawl-a om Moody leh Sankey lah huh nuam kawmin 1873 kum November kha sungin Europe lam zin ding geel hi. Chicago khua buppi kangtum mawk ahih manin a tanute’ sangkahna zong kibansamsak nuam lo-in England ah a sangkah uh zomsak nuam kawm hi. A dinkhiat kuanun sep loh a phamawh vai pawlkhat hong om a, a zi leh a tanute New York pan Ville du Havre tembaw tuang dingin paisak mai hi. Amah zong a sawt lo-a pai thei ding, a zi a tate a pha dinga kingaihsun ahi hi.\nNovember 22 ni-in England gam-mi khat’ tembaw Lochearn in a zi a tatete’ tuanna tembaw taih kha a, minute 12 sungin tummang hi. Spafford’ tanu lite a suakta om lo-in a li un si uh hi. A nu uh bel tembaw sia singpek khat na kawicip-a, a honkhiate in mu-in honkhia zo teii uh hi. Tawlkhat khit ciangin a nungta sunteng Wales gan Cardiff kitunpih hi. Spafford’ zi-in, “Suakta ingh, keiguak” (Saved, alone) ci-in a lawmpa sikkhausat hi.\nSpafford in tua sikkhau lai a ngah ciangin tua ma kum nih lai-a a neih a lam khempeuh mei in a kaattum bel tu-a a supna tawh teh-in bangmah ahih lohna phawk hi. A beisa inn leh lote kilam kik thei-a, a kisumsa sum leh paii bel kizong kik thei hi. A sisa a tanute bel!!! Dah mahmah-a a ngaihsut tam mahmah hi.\nA sawt lo-in a dah a kap a zi’ kainga pai dingin Spafford England gam zuanin pai hi. A tanute’ sihna mun a tun ciangin hih la sunga i saksak kammlate hong phuaka, ama’ tuahkhak dahnate’ kawmkal-a a lungnopna kimu thei hi – “Gunpi luan nem bang ka nunna nuam thei-a, Dahna tuihual in hong nawk zong….”\nBangzah-in a dah zongin Spafford tua dahna sung bekah guallel lo a, taang thumna ah Zeisu’ hong hotkhiatna thu na sutkik-in, taang lina ah i Topa’ hong paikik nading lam-etna tawh na kihehnem hi.\nMihing i hihna tawh ngaihsun lehang Spafford banga dahna kahna, lungzuan khuangaihna a tuak mi khat in, “Ka kha ading a hoih hi” a cih theih mawk bel lamdang lua mahmah hi. Ahi zongin Spafford banga khami lua mahmah, Pasian’ adinga kipumpiak den mi khat adingin i nuntaknate “gunpi luan nem banga” a nop hun zong om a, “dahna tuihual in hong nawk” hun zong a om hi a, tua bang hun-a mihingte’ tel zawh loh, mihingte’ kipiak theih loh Pasian’ kiang bek pana hong pai kihehnepna leh lungnopna i cihte a om takpi mah ahi hi.\nSpafford in a khantawnin Holy Land a lunggulh den mahbangin 1881 kumin tua a lunggulhnate tangtungin a zi leh a tanu nihte tawh Holy Land pai-in Jerusalem ah teng uh hi. Tua lai-ah American Colony phuan uh a, cinate leh cimawh gentheite kem uh hi. Tua zawh kum 8 ciang, kum 60 pha panin Sapafford a sih zenzen hangin tua nasep thupi kizomsuak hi. A khami mahmah hih Spafford-te innkuan leh a nasepnate uh, a tanu uh Bertha Spafford Vesper’ gelh Our Jerusalem kici laibu sungah cingtakin kigelh hi.\nSpafford’ tuahkhak thu leh a kihehnep zawhna hih lamalte a muh ciangin Philip P. Bliss in thupisa mahmah a, a la-aw ding phuak pah hi. Amau tegel bel lawmta ki-it mahmah uh hi a, Chicago khua May Street-a tengkhawm uh ahi hi. 1876 kuma kikhen Sankey-Bliss labu Gospel Hymn No. Two sungah kihel pah hi.\nPhilip P. Bliss pen American church music tangthu ah mi minthang gospel la phuaksiam hi a, America gam Clearfield County, Pennsylvania ah July 9, 1838 ni-in suak hi. A neu lai-in zawng mahmah uh hi. 1850 kumin Zeisu Khazih a Honpa in sanga Tioga County, Pennsylvania a Cherry Flat Baptist Church ah lut hi. A neu lai mah in music lam uk-in va pah hi. Tawlkhat sung music a sin khit ciangin Chicago ah kisuana, Dr. George Root tawh kithuah-in music hilh leh cialpi bawl-in kum 10 sung om hi. 1874 kumin D.L. Moody leh Major Daniel W. Whittle te in hunbit-a evangelistic nasep sem dingin hanthawnin zol uh hi. Tua huna kipan hun nai lo pi-a a sih dong, tua zawh kum nih sung cialpi kibawlnate ah kihel-in la makaih den hi. A zi tawh Pennsylvania pan Chicago ah Christmas hun laitak khualzin-a a pai na a meileng uh kibungin pi 60 a thuk guam sungah kiasuk-a, mi 100 si hi. Tuate lakah Philip P. Bliss-te nupa zong kihel kha uh hi.\nPhilip P. Bliss’ phuah late’ lakah hih la “Kha Kha Ading A Hoih Hi” (It Is Well With My Soul) banah, “Mangmah Tatkhiat Nading” (I Gave My Life for Thee), “My Redeemer,” (Kei Ong Tanpa – Xtian La No. 485), “Free From the Law Once for All” (Thukham Pan Suahtakna – Xtian La No. 473), “Hold the Fort,” “Let the Lower Lights Be Burning” cihte kihel hi.\nPrevious: Australia Bus meikatna pan Passenger te ahonkhiapa pahtawina kipia ~ ZD\nNext: Happy Zomi Thanksgiving Day ~ Pil Mung


url: =Ezekiel 48 - Baibal Olcim\n1Koca rhoek kah a ming he tlangpuei khobawt lamloh Lebokhamat kah Hethlon longpuei kah ngolbuel taeng duela, Damasku khorhi kah Hazarenan tlangpuei la, Khamath ngolbuel phai neh tuipuei kah khothoeng baengki hil te pakhat ah Dan rhoek om uh saeh.\n2Dan khorhi dongah khothoeng saa lamloh khotlak baengki due pakhat ah Asher ham saeh.\n3Asher khorhi phoeiah khothoeng baengki lamloh khotlak baengki hil te pakhat ah Naphtali ham saeh.\n4Naphtali khorhi phoeiah khothoeng baengki lamloh khotlak baengki hil pakhat ah Manasseh ham saeh.\n5Manasseh khorhi phoeiah khothoeng baengki lamloh khotlak baengki hil te pakhat ah Ephraim ham saeh.\n6Ephraim khorhi phoeiah khothoeng baengki lamloh khotlak baengki hil te pakhat ah Reuben ham saeh.\n7Reuben khorhi phoeiah khothoeng baengki lamloh khotlak baengki hil te pakhat ah Judah ham saeh om.\n8Judah khorhi phoeiah khothoeng baengki lamloh khotlak baengki hil khosaa om saeh. Te te a daang neh a yun thawng kul thawng nga tloeng uh. Khothoeng baengki lamloh khotlak baengki duela khoyo pakhat la om saeh lamtah a khui ah rhokso om saeh.\n9BOEIPA taengah khosaa te a yun thawng kul thawng nga neh a daang thawng rha na tloeng ni.\n10He rhoek he khosoih rhoek ham khosaa hmuencim la om ni. Tlangpuei ah thawng kul thawng nga, khotlak ah a daang te thawng rha saeh lamtah khothoeng ah a daang thawng rha om, tuithim ah a yun thawng kul thawng nga neh a khui ah BOEIPA kah rhokso om saeh.\n11Zadok koca lamkah mah khosoih la hoep saeh. Te rhoek long tah ka kueknah a ngaithuen uh tih Levi kah khohmang bangla Israel ca loh kho a hmang akhaw te rhoek loh kho a hmang uh moenih.\n12Te dongah Levi khorhi taengkah a cim la aka cim koek khohmuen kah khosaa te amih ham rhungkung buh la om saeh.\n13Levi kah khaw khosoih khorhi voeivang ah thawng kul thawng nga te a yun vetih a daang te thawng rha lo ni. A yun boeih te thawng kul thawng vetih a daang te thawng rha lo ni.\n14Te te yoi uh boel saeh lamtah tho boel saeh. Khohmuen tanglue he BOEIPA ham a cim dongah khum rhoe khum boel saeh.\n15A daang thawng kul thawng nga hmai la thawng nga aka hoei te khopuei ham neh tolrhum ham khaw khocaak ham khaw hmangrhong la om saeh. Tedae a laklo a laklo ah kho om saeh.\n16A cungnueh te tlangpuei saa dongah thawng li ya nga neh tuithim saa thawng li ya nga panga, khothoeng saa dongah thawng li ya nga neh khotlak saa dongah ah thawng li ya nga lo saeh.\n17Khopuei kah khocaak ham te tlangpuei ah yahnih sawmnga, tuithim ah yahnih sawmnga, khothoeng ah yahnih sawmnga, khotlak ah yahnih sawmnga lo saeh.\n18Hmuencim khosa rhi kah a yun te khothoeng ah thawng rha, khotlak ah thawng rha a coih pueng tih hmuencim khosaa voeivang ah om saeh. A vueithaih te tah vuei khopuei ah aka thotat kah a caak ham a vueithaih la om saeh.\n19Khopuei kah aka thotat Israel koca boeih loh te te tawn saeh.\n20Khosaa boeih te thawng kul thawng nga, thawng kul thawng nga ah pali la hmoel lamtah khopuei kah khohut neh hmuencim khosaa la om saeh.\n21Hmuencim khosaa neh khopuei kah khohut a heben ah khaw keben ah khaw khoboei ham sueng pah saeh. Khosaa te a hmai thawng kul thawng nga lamloh khothoeng khorhi hil pha saeh. Te phoeiah tuipuei hmai lamloh khotlak rhi thawng kul thawng hil voeivang phai te khoboei kah khoyo la om saeh. Te dongah khosaa hmuencim neh a im kah rhokso tah a laklung, a laklung ah om saeh.\n22Te dongah Levi khohut lamkah neh khopuei khohut lamkah a laklung te khoboei ham om pah saeh. Judah khorhi laklo neh Benjamin khorhi laklo te khoboei ham om pah saeh.\n23Te vaengah khothoeng baengki lamloh khotlak baengki hil te Benjamin koca kah hlangrhuel ham pakhat la om saeh.\n24Benjamin khorhi phoeiah khothoeng baengki lamloh khotlak baengki hil te Simeon ham pakhat om saeh.\n25Simeon khorhi phoeiah khothoeng baengki lamloh khotlak baengki hil te Issakhar ham pakhat om saeh.\n26Issakhar khorhi phoeikah khothoeng baengki lamloh khotlak baengki hil te Zebulun ham pakhat om saeh.\n27Zebulun khorhi phoeikah khothoeng baengki lamloh khotlak baengki hil te Gad ham pakhat om saeh.\n28Gad khorhi phoeikah tuithim khorhi te tah tuithim la yong. Te phoeiah khorhi te Kadesh soklong kah Meribah tui taeng Tamar lamloh tuipuei tanglue la pawk.\n29Khohmuen he he Israel koca ham neh amamih boelnah bangla rho la naan pah. He tah ka Boeipa Yahovah kah olphong ni.\n30Khopuei a bawtnah rhoek he tlangpuei ah saa ah cungnueh thawng li ya nga lo saeh.\n31Khopuei vongka rhoek te Israel koca ming la om vetih tlangpuei kah vongka pathum dongah Reuben vongka pakhat, Judah vongka pakhat, Levi vongka pakhat saeh.\n32Khothoeng saa dongkah te thawng li ya nga lo tih, vongka pathum dongah Joseph vongka pakhat, Benjamin vongka pakhat, Daan vongka pakhat saeh.\n33Tuithim saa khaw cungnueh ah thawng li ya nga lo. Vongka pathum dongkah te Simeon vongka pakhat, Issakhar vongka pakhat, Zebulun vongka pakhat saeh.\n34Khotlak saa ah thawng li ya nga lo bal. A vongka pathum dongah Gad vongka pakhat, Asher vongka pakhat, Naphtali vongka pakhat saeh.\n35A kaepvai te thawng hlai rhet lo tih BOEIPA kah khohnin lamlong tah khopuei ming khaw pahoi om saeh.


url: =TEDIM KAM KI ZA NA LAI. EPI KHA, 1920 (The Chin Hills News). Bu Shil, Shim Na 7. - Laibu Saal\nHome > Thuluui/Articles > TEDIM KAM KI ZA NA LAI. EPI KHA, 1920 (The Chin Hills News). Bu Shil, Shim Na 7.\nTEDIM KAM KI ZA NA LAI. EPI KHA, 1920 (The Chin Hills News). Bu Shil, Shim Na 7.\nTEDIM KAM KI ZA NA LAI.\nEPI KHA 1920\nThe Chin Hills News\nBu Shil Shim Na 7.\nKAM KE ZA NA\nMangkangte hong uk lai Tedim Khuapi.\nLawki te khua shunga sang mang pa le sang mang ni 20,000 val a’awm u hi. Tua 20,000 shung pan 5,000 Sente gam shunga a awm hi, 5,000 Mi Kang te gam shung a awm hi, 300 bang Kawl gam a’awm hi. Tua sang mang te shunga Amelikan mi a tam bel a hi hi. Tua khit ciang in Angelik te a zawn hi.\nKhalkha a sang mang nu in Tamandaw Vuatu Lai Shiang Tho Khalkha kam in a la khia hi. Tua shim lo in Mate, Maku, Luka, Zawhang a ki la khia hi. Tua lai tak in ama ina Lai Shiang Tho a khek lai hi.\nPibuaji kha ni 13 ni a Sang Mang pa in Le Mun te khua a Tapidaw giat tui shung a a phum hi.\nPibuaji kha gal kap mang pa thak Phalam a a tung hi. Ama a ji zong a hong pai hi.\nShia Gon a tha lai shia pa khat a hong pai hi. A min San Tun a hi hi. Bateng khua a Kajain mi pawl a hi hi.\nMang Kang gal ki do na shunga Piancit gal kap te 1,000,000 val a shi u hi. Angalik gal kap te 1,000,000 dek tak a shi u hi. Amelikan gal kap te 50,000 a shi u hi. Zamani gal kap te le Lushia gal kap te a tam bel a shi u hang in bang za a shi hiam ki the nai ke hi.\nShia Po Ku a ji a ci a dam jo hi. A hi hang in a tha hat nai ke hi. Lai Lian a gil a ki khe khit ciang in a dam kik hang in; Za To Mang Pa in: Kha guk shung teng bang ma na sem ke’n, ai ci hi.\nTu kum in Tapidaw 46 in a khang hi a khua in kua khua kua kua khua hiam i ci le mal lam Hai Cin khua 17, Tui Mui khua 17, Tawng Cin khua 3, Luang El khua 4 hi. Mau Vum khua a mihing 7 in a ki phum nuam hang in mihing ni te amau pu a pa min shial a ta te in a lau a khua mual pan in a kik u hi. Tua ciang in 5 bek in tui a ki phum u hi. Disemba kha shung in mihing tua za in Pashian mihing a tang hi.\nTua ciang in thu khat a awm hi. Bang hiam i ci le Lai Lui khua a juau thu hil pa Pau Cin Hau in: Dam lo taw hing lo taw ka mu hi, a ci hi. Mi a dam lo a awm ciang in: Dangka 18 in hong guai le ka dam sak ding hi, a ci hi. Tua a hi ciang in Lawki te in a ki kep ke le a khem ding hi. Bang ci ki kep ding i hiam i ci le Pashian thu bang in gam ta le khua ma in a khem jo ke ding hi. A hi hang in a khem zaw kawm kawm in, ka um hi. Bang hang hiam i ci le Pashian Lai Shiang Tho a the lo man hi in ka um hi. Pashian Lai Shiang Tho i the le kua ma in a um ke ding hi. Tua hi ciang in Lai Shiang Tho thu hil ding in a sam hi, sang in in zong sam lai hi.\nTu kum in Sel Bung khua a shum phuk a awm a shum phuk shun pa a va haw a: Pet nai lo teng kong shun ding hi, a ci le a ut ke u hi. Tua a ut lo man in tampi a shi hi, a shi lo shun in mai tang hawi lo le le mit hawi lo tampi awm hi. Tua tham lo in dan 50 dan a mu u hi. Tua a hi ciang in a hai na u a lian hi tu nung ciang in ciam te u.\nTU CING NAU PANG KHAT LE A LIAN MA MA\nMIHING KHAT THU HI.\nNi khat jing sang tung in Davui a ki ci tu cing nau pang in a pa a-ding na khat peu ma a sem ding ina ama tu te in a na sem te khat a ap hi. A na sep ding ina Sawlu kum pi pa taw a ki bang a a pai khia a amau gal Piliti mihing te kap ding a a pai a u thum te kianga a an ne ding pua a pai ding ahi hi. Davui in giak buk a tung ciang ina ama a u te le gal kap te in lau a awm a mu hi. A bang hang hiam na ci le Pilipi mihing shung pan ina a lian ma ma Gawliat a ki ci mi in ni tak shim jing shim in hong pu shuak a: A kua mi a hi le ama taw a ki kap ngam u le hong pu shuak un, hong pai un, a ci le Sawlu kum pi pa gal kep te laka ama sang a lian zaw taw a ki kap ding a ki lawm tha hat a awm ke hi. Davui in: Ke va pai ning in, tua mi pa va that ning, a ci hi. Tua thu Sawlu kum pi pa a za ciang in Davui a sam a: Nang nau pang na hi lai hi. A lian ma ma a hat ma ma hi taw na ki kap jo ke ding hi, a ci hi. Tua ciang in Davui in kum pi pa kianga hi bang gen kik hi: Ke in ka pa tu ka cing la ina hum pi le vawm pi khat in hong pu shuak lai khia a ka tu hawn laka tu khat pet a tua ciang ina ke ina ka del a ka that hi. Hum pi le vawm pi khut shung pan Topa Pashian ina kema hong hepi ma bang in ama in hua a hat ma ma a lien ma ma mi pa khut shunga zong hong gum ding hi, a ci hi. Tua ciang kum pi pa in Davui pai na ding thu a pia hi. A lian ma ma a hat ma ma mi hong pu shuak khit ciang ina Davui in a ki do ding ina ki sa khawl sa in a awm hi. Gawliat in a lu pan in a khe dawng in a gik ma ma shik puan a shil hi. Ama in a hiam ma ma nam sau khat taw te pi khat taw tawi a hong pu shuak khit ciang ina ama mai a a to ma ma ding lum tawi mihing khat a pai hi. A hi zong in Davui in tu cing puan ma shil a a khut shunga shuang lawt na ding tai pek sa vun no khat tawi hi. Davui in ip shunga shuang no pum khat in Gawliat shik puan a lum te a jen jen in a kap hang in ama pum na lo ding hi. A hi zong in Gawliat nam sau le te pi in Davui sat le sat khat bek a Davui a shi ding hi.\nGawliat in tua nau pang no a nui san sa in a um khial khawl lo hi. Nang ina kei kianga ciang no khat bek taw nong pai in ui bang e hong lung ngai na hia, a ci hi. Davui in: Nang ke kianga nam sa taw, te pi taw, lum taw a ki cing in na hong pai hi. A hi zong ina ke in Topa Pashian a min taw kong pai hi. Topa Pashian in ke khut shunga nang ap na ding hi, a ci in Davui in lau lo a gen hi.\nGawliat in Davui a nui san lai tak ina Davui in shuang mai no khat tawm a sa vun ip shunga a guan khit ciang a a kap ciang ina Gawliat a tal tang nak pi a kap a tha khat a puk a a shi hi. Tua lai tak ina Piliti mihing te khempeu a ta khia u a Davui nam pi te a shim mawk lo na in nak pi tak sawt lo hi.\nDavui in Tapidaw te taw ki bang hi. Gawliat in ete maw na khial na taw ki bang hi. Tapidaw te a tam ke hi. Thu tawm bek the a hi ciang ina a he pi ding mi a tawm hi. A maw na in la tam ma ma khau hi. A maw na in gal tam ve pi a do a ki do shim in a jo Gawliat taw a ki bang hi. Ete i maw na i et ciang ina cik ma ciang a jo nawn lo ding in lung ngai huai hi. I maw na i khial na ina a lian ma ma hi. Tua ma bang ina Itijila mihing te ina Gawliat a um u hi. Ama taw ki kap ngam ke u hi. Davui in a dang Itijila gal kap te sang in a neu zaw a gal kap ahi ngai lo a hi ciang ina gal kap ding jia a the nai ke hi. A hi zong ina Gawliat a mu ciang in pu shuak khia a a do le a jo hi. Davui in tua mi pa a hat lam a the hang in a ki ta lo hi.\nA bang hang ama ki ta lo hiam, na ci le Gawliat in Lawki a hi hi. Tapidaw te in mi pha hi ke a ci gen lo ina amaute Pashian gi na hi lo, a ci hi. Davui in Topa Pashian in le tung mihing te Pashian sang in a pha zaw a tua a hi tak te Gawliat ka jo na ding in Topa Pashian in hong hu na ding hi, ci in a ngai shun hi. Ama in Topa Pashian up na a ne hi. Topa Pashian gen thu khempeu in a um hi. E Tapidaw te ina Davui ma bang i up ke le i maw na i khial na te ina cik ma hun in i jo ke ding hi. Maw na khial na in ete hong lau sak a mi kim khat te in a lau hi. Tapidaw kim khat te in hi thu juau a um the hi. Maw na in a gen kik ciang in: Tapidaw te in khua pi te nge na bang i jui ke le i na thei hi, a ci hi. Tua bang a a gen ciang in Tapidaw kim khat te in a um hi. A hi zong in Tapidaw te in maw na khial na thu te mang lo in Topa Pashian thu bek mang leng a mang mi te ina lau na a awm ke ding hi.\nTua a hi ciang ina maw na khial na ina cik ma hun ina ki ta lo in i lung shim i let sak a i ha kat le Davui ma bang ina i jo ding hi.\nCI DAM NA LAM.\nKha lui pan in a ki bel lap hi.\nAwzajen awm ke le me a kuan the lo thu in i gel khia jo hi. Um khat bel khat shunga i ki vak sa khuai me khat vak leng tua um te bel te hu leng a sawt lo in a mit ding hi. Bang hang hiam i ci le um te bel te shunga a awm hui laka awzajen khempeu in kabonesit a piang hi. Tua hi ciang in khu ai me vak khempeu in hui a nin sak hi.\nShing kung a hi zong in hing the a hi zong in i shi ciang in i sawt lo in i muat gawp hi. Tua bang a muat a ning te laka a nam shia a ui dat a khu a hu pai khia a hi ciang in a keu ciang ina nin ning te in hui in a len hi. Ete i mit tang in i nak sang in shiam na ne zaw le tua nin ning te i a pai khia a len ciang in hui laka ki hel a awm i mu the na ding thu a awm hi.\nIn kianga na tang hawng a ki pan na tang i pai khia na te in ui a nin sak hi. Lawi vun bawl te in a hui ning na a dawl hi. A kim nai a han le mi shi bal na in awm sak ding a ki lawm ke hi. Tua ciang in ui nin sak a lina nam thum ina: 1. I nak khia i dik khak khia na, 2. Me kang na, 3. Shing kung, gan hing te khempeu te a muat a ui ning te a hi.\nHui Bang Shiang Tho The Na Thu\nUi shiang tho the na ding lam awm ke le le tunga mihing khempeu i awm jo nang thu a awm ke hi. Shiang tho sak na thu a lian kong lak ding hi.\n1. Tui laka nawi ju tawm khat shung le tua nawi ju tui taw ki hel hi. Me laka a piang khia me khu in zong hui awm na khempeu a sawt lo in a jel hi. Tua me khu te i mu jo kei hi. I nak khia te hui nin zong tua bang ma a hi hi. Tua hui te a kim kawt a awm hui thak hui lui te a ki gawm a aki jel a pai teng in a ki hel teng in a awm a ci na na a piang sak the na in thu in a tawm zaw deu hi.\n2. A ui a nin a muat te laka a pai khia a khu nam shia te in hui in len a pai pi a hi ciang in a awm lai hui te in hui thak a hi hui shiang tho a piang hi.\n3. A hing the te a nak ciang in awzajen dat a dik a kabonesit a nak khia u hi. A hi hang in shing kung in a shun ciang in kabonesit a khen khia a la khia a tua dat a a awn kabon a dawn a a dik khit caing in awzajen a pai khia hi. Hi na in hui shiang tho sak na ding in tampi in a hi hi. Zan ciang shing kung te in awzajen dawn a dik hang in kabonesit khat ve a pai khia nawn a man tak pia hi hang in zana a dawn awzajen dat sang in shun lai a pai khia awzajen a tam zaw hi. O hi hang in shin kung tampi shuan na de shung lung sing in a ki lawm ke hi. Hui hang a hi zong in shing kung te hang ahi zong in dat nam khat le nam khat a ki hel hang a hi zong in hui shiangtho ma hi. Gua tui in zong hui shiangtho sak na ding a hu hi.\nPasian Thu Taangthu TEDIM KAM KI ZA NA LAI - Cope Topa Thuluui/Articles\nItem Reviewed: TEDIM KAM KI ZA NA LAI. EPI KHA, 1920 (The Chin Hills News). Bu Shil, Shim Na 7. Description: Rating: 5 Reviewed By: Cinpu Zomi


url: =Nupi khatin apasal asikhin sa in misi koihna ah puaksak :: ZOMI DAILY\nposted on 28 February 2018 at 7:57 pm Lomkholna: China, News, Sawltak, World\nCancer natna tawh acinacip, ahun nunung atungta papikhat azi in asikhin sa in misi koihna ah puaksakkha cimawk hi. Tua papipa pen amin Huang cihciangtawh kipulak in, China, Hubei Province sung aom Shiyan City ah ateeng uh ahihi.\nNungdiak mahmahin zato panin damzo nawnloding cih Doctors te’n atheih ciangin innah ciahsak uh a, asihding aki ngakbawl pianpiankhat hihtuak hi.\nShiyan Evening News te genkhiatna ah hih papipa pen Cancer natna aneih ciangin a innkuanpih te’n asumneih Savings khempeuhtawh zatui zaha atuamtuam “Medical Treatment” bawlsak kawikawi uh cihi.\nAnatna pen agilpi sungah Cancer om “Stomach Cancer” cih himawk a, abeisa November pekpanin adamlo, azawmcip khin ahihi.\nAbeisa Monday zingsangin azi in papipa alupna panin aphotleh khua phawknawnlo, akhut akhezong tangnawn vetlo in aom mukhia hi. Akam leh anak paninzong huihdik cihbang kithei nawnlo ahih manin, hoihtak velcianlopi in asi hiding cipah hi.\nApasal pen a ihmutna panin ihmusuak hiding cihtawh asikhin hidingin ummawh ahih manin, misi koihna “Funeral Service” te kiangah alawmpa luanghawm hong lakhia un ci’n zasak uhhi.\nMisi kepna ah misi apuah “undertaker” te’n papipa ii aluanghawm pen Funeral Parlour sungah apumpi hoihtak puahdingin akipat uhciangin tua papipa pen asinai taktaklo ahihlam theikhiapan uh cimawk hi.\nFuneral Parlour ah misi apuahte’n apumpi siansuah in, Make-up khawng nuhdingin akithawi uhciangin tua papipa pen akhut akhe atanglai mukhia uhhi.\nTuaciangin akhutdawh “Pulse” aomlaihiam cih a Check uhciangin asinailo ahihlam theikhia uh a, amanlang in Medical Team te zasak uhhi. Ahi zongin Medical Team te atunkhit ciangin tua papipa pen sitaktakta hi ci’n genkhia uhhi.\nTua misi apuahsak Funeral Company te’n papipa ii azi kiangah hoihtak in thudotna aneih uhciangin hih misi te innkuan sungah sumlepaai hamsatna “Financial Plight” aneihlamzong theikhia uh ahih manin, misiluang apuahsakna sumbei khempeuh amawkna in bawlsak uh cihi.\nTua Funeral Company ah Manager asem khat ii genna ah hihbangdan in asinailo, asikhin kisa in hongkipuak pen hihtawh athumveina hita hi ci’n genkhia cisawnsawn hi. Gamtuamtuam ah mihing khatpen asi asilo cih Legal takin agenkhiathei aki ciangtan aom hangin, China khuaneu khuata te ah thukhun akician taktak omlo cihi. Asi nailopi, asikhin bangin hongkibawlmawk leh khasiat huai lualodiam….. Khuadang ah khualzin in zintungphet, cikciang ciahding ci’n hongki dotpah seisaizong nopkhollo cileng….. Sawltak #zomidaily\nPrevious: Vanleng tuangding Passenger khat zatepsa in lut ahih manin kikaikhia\nNext: Tulai Gamsung Kipeizia ~ Bob Tuangpi\nThuthak Tomkimcing 5 Aug 2014\nBosco Thang Zo Mang sihvuina (Malaysia)


url: =Tun Tomna (Thatomna). Agelh – Sianu Vung Hau Lun - Laibu Saal\nHome > Thuluui/Articles > Tun Tomna (Thatomna). Agelh – Sianu Vung Hau Lun\nTun Tomna (Thatomna). Agelh – Sianu Vung Hau Lun\nTun Tomna (Thatomna)\nTun tomna, tun sangna pen Nu leh Pa suun aa hong piang ahih lam i theih kimtek sa ahi hi. Tua ban ah Nu' gil sungah i om aa kipan kum nih i phak dong (ni tul khat sung) nek leh dawn kicing tak in ngahlohna hang leh a kilawh thei natna tuamtuamte ngahin nat pahpahna hangin zong i tun khang ding zah khang zolo sak thei hi.\nLeitung ah Indonesia, Laos leh Myanmar gammi-te a tun tom pen in kiciamteh hi. Kawlgam sung pan zong ei gam pen tun tom mi a tam penpen gam ci sawnsawn hi.\nNek leh dawn kicing takin ngahlohna pen ahang tampi om hi. Pawlkhatte ahih leh nek zawh loh man hi thei aa, pawlkhatte ahih leh nek ding nei napi tha-om thei dingin nek siamlohna hang ahi hi. ``Gilvahna leh antha kicing takin ngahna´´ cih khen tel theih ding kisam hi. An kia bek tampipi ne in gil a vah mahmah hang a dang dat tuamtuamte kisam ahih manin khang ding zahin kikhang thei tuanlo hi. Tua hangin a khang a khangin tun kitom semsem hi.\nTua bangin tun tomna in lungsim tha/pumpi tha (ကာယ၊ဥာဏ္ စြမ္းရည္) nem sak tuam aa pilna lam, nasep silbawlna lam kiamsak ahih manin gam leh minam ading nangawn supna hong piangsak thei hi. Tun tomte pen milak ah lungneuna, lungkiatna leh kisuangna cih bang zong om thei ahih manin lungsim cidamna zong hong nawngkai sak thei hi. Tua bek thamlo-in tuntom naupangte hong gol uh ciangin thauluatna zong ngah nuam deuh uh hi, ci hi.\nTun a khan zah dingin a khang nadingin Naupaai sung pek pan nau in a kisap zah tha kicingin a ngah nading nek leh dawn mantak in nek ding kisam hi. Nau hong suah khit ciang zong kha guk a phak dong Nu' nawizu bek khamtak in piak ding kisam hi. Kha guk hong val ciangin zong nek leh dawn kipan thei ta aa tha om nadingin an namkim in nek ding kisam hi.\nNam khatna - Tha hong khauhsak nektheih (Gtn. Buhsih, Vaimin, ေခါက္ဆြဲ, ေပါင္မုန္႔)\nNam nihna - Pumpi hong khangsak nektheih (Sa nam tuamtuam, Be tuamtuam)\nNam thumna- Natna hong dal thei nektheih (Mehteh mehgah tuamtuam, singgah tuamtuam)\nTua bangin tha om theih nading nek leh dawn ne thei le hang pumpi cidamin a kilawh thei natna tuamtuamte tawh zong kipelh ding in tun khangzah dingin khang ding hi.\nက်န္းမာေရး အေထြေထြ ဗဟုသုတ\nHau Lun -> Na Dam Nuam Hiam?\nItem Reviewed: Tun Tomna (Thatomna). Agelh – Sianu Vung Hau Lun Description: Rating: 5 Reviewed By: Cinpu Zomi


url: =Thai ah University sangsiapi khat meiholkhu dikin amahleh amah kisihbawl :: ZOMI DAILY\nposted on 22 January 2018 at 10:19 am Lomkholna: News, Sawltak, Thailand, World\nThailand, Mueang Nuea khuasung aom University sangsiapi khat mawtaw sungah meihol cihin amahleh amah ki sihbawl hi ci’n The Nation te’n genkhia uhhi.\nTua papen Rajabhat Si Sa Ket University ah sangsiapi asem laitak hi a, alungkhamlua ahih manin, amazat Pickup Truck sungkhat ah meihol thuk “Charcoal-burning Stove” cihsa in koih a, amahleh amah asiding in akibawl ahihi ci’n Thai Police te’n genkhia uhhi.\nTua University’ Dean pa ii aminpen Dr. Jakkraphan Somakesatrin kici a, kum 43 aphakhin khat ahihi. Rajabhat Si Sa Ket University geinai aom mawtaw koihna “Car Parking” khatah amawtaw khawlsak in, asungah meihol hal in akhu dikgawp ahih manin, tuatawh asi ahihi.\nAsih laitak Photo aki khahkhiatna ah Dr. Jakkraphan Somakesatrin pen mawtaw ahawlte tutna “Driver’s Seat” ah atusa in kimuthei a, anung ama tutna nunglian ah meihol halsa in akoih ahihi.\nTua asihna phual ah palik tetawh adelhkhawm Doctor khatin agenna ah hihpa pen aki muhkhiatma nai 6 hunlaipawl in asikhin hiding cihi. Mawtaw huihlut nadingteng khakcip in, asungah meihol cih ahih manin, naklahcip “Suffocation” in asi cihi.\nDr. Jakkraphan Somakesatrin ii azi in agenna ah apasal pen abeisa hunsung ah naseptawl in, lunggimna tamlua leh asikhang “Stress and High Blood Pressure” cihbangin omtheizel cihi.\nDr. Jakkraphan Somakesatrin ii aluanghawm pen Si Sa Ket hospital ah kipuak a, Autopsy kibawlding cih kiza hi.\nHih thuthang tawh kizui in meihol khupen lauhuai mahmah cih phawkding kisam hi. Zogam khuadam phadiakna khuate ah phalbi hunciangin innsungah meihol kicih in mei ki awi theihi. Innsung abit mahmah, adiakdiak in taihinn huih alut apusuak aomlohna abitcip munte ah meihol ii akhu pen lauhuai mahmah hi.\nGamzawng te ah meihol pen anhuanna, meilum awina in akizat hangin alauhuai mahmahkhat ahihi. Gamkhangto pawlkhat ah “Charcoal-burning suicide” ci’n amau leh amau kisihbawlna in meiholkhu dikthei uhhi. Nungdiak inzong Korea K-pop Star lasiam minthang khatzong “Charcoal-burning suicide” tawh amahleh amah aki sihbawl kici hi.\nMore: China ah suangmeihol khuk nasem mi 33 te awkcip in si\nMeihol akihal, akicih ciangin meikhu tepen Carbon Monoxide hipah a, tua meikhu dikkhaleng ihlung amcip theihi. Sawtveipi tua meiholkhu bekbek diksuaksuakleng aki sitheiziau himawk ahih manin, meihol azanglai nameltheih tanau te kidopding na hilhsawn in. Sawltak #zomidaily\nPrevious: Kalaymyo, Singunau vengsung ah Motorcycle kitaih, mi 1 si\nNext: Kachin khuasung mite athatlum Myanmar galkap te kum 10 thongkiading thukipia


url: =Ihmut nuam ~ Lian Tuang :: ZOMI DAILY\nposted on 8 July 2017 at 10:15 pm UTC+9:30 Lomkholna: Article, Liantuang\n2009 kum tukguah tam mahmah hun sunga ka tuakkha thu khat ahi hi. Ka nasepna mun Sawbua khua le Mawlaih khua kikal a Letsikan bual a cihna mun mual tungah kha khat sung keikia bek ka om hi.\nGammang tulak ahih banah lampi hamsa lua ahih manin lengla kuamah ong pai ngei khollo hi. Khangno khat ka hih mah bangin ka lung peuh leng ngaugau in ka nasep zong ka cimtak mahmah mai hi. “ Topa aw hih gammang tulak ah keikia bek banghang ong om sak peuhmah na hiam. Hih gamlak ah ka nitum pen ka nuntakna mahmah zong khiatna om sa kei mai ing”ci in khat veivei thu peuh ka gen zanzan hi.\nNitak khat ka zuminn mai ah Radio tawh la ngai kawm in ka tut hithiat leh Sawbua khua lam panin minih ong pai uh a, zum gei ong tun ciangin “ Tui ong dawn sak ve sia aw” ci in kawlpau tawh ong ngen hi. Numei khat le pasal khat hi a, a numei pen kum 30 gual le a pasal pen kum 20 gual ahi dingin ka mu hi.\nKei zong kelkong hong in ka zum huang sungah ka lut sak hi. Tui a dawn khit uh ciangin amau gel ong kihoho uh a, ”Mawlaih a pai ding hi ung. Aih hang gim lua mahmah ka hih manun tu zan hiah ong giak sak mai ve lam pai zo nawn mahmah kei ung” ci in a numei nu in huhna ong ngen hi.\nKa lungsim ah bel ka nuam giugiau lel hi. Pawl ngah ka kisa khinkhian hi. Amau gel a kiho ka ngaih phatphat leh zopau na hi mawk hi. Kei zong om theilo in no Zomi maw ka cih leh amau gel zong pau theilo liangin ong en lemlam uh hi. Anumei nu in “ Hi mah ung” ci in a aw ling deldel kawm khitui luang kawm sa in ong dawng kik hi. A pau zom zo loin ong kap phot zawzen hi.\nTawl khat khit ciangin a pau ong zom kik a “ Pasian in kei mahmah ahuh dingin nang hih lai ah ong koih hi in teh ka lung dam lua, Pasian mahmah hoih sa lua ing. Ko pen ka pasal Mawlaih ah thongkia ci aih cianga ka pano uh tawh a delh hi ung.\nNek theihlah bangmah pualo, meisah lah pualo, gilkial lua in lam nangawn pai zo nawn mahmah lo kaih ciang vua singphung khat peuh ah tawlnga in zingsang khauvak dong tucip mai ding I hia ci in ka kikupkup laitak un hih mun ong tung hi ung. Zum inn ka muh bek uh zong nuamlua kisa dai pualam ah guah a zuk hang om lel in khuavak ngak ni ci in a ngiahsun hi ung” cih ong gen hi.\nKei zong a nek ding uh bawlsak in ka ne sak pah a, nitak ciangin thucin thutang ka kiho uh hi. Amau zong nuam sa mahmah in ken zong khalum tuam ka kisa mahmah hi. Anumei nu in “ Pasian mahmah hoih sa lua ing” ci phapha hi.\nNitak ka lup ciangin ka lungsim tawngah “ Kei le kei lungleng in genthei mahmah ka kisak hang hih gammang tulakah ka na om manin mi khat le nih in Pasian tung lungdam koh lawh thei aihteh ka nasepna mannei mah e mawtaw” ci inka ngaihsun hi.\nTua ban ah kei hih lai ah ka om manin mawlaih le gunkhawm kikal khuamite in Telephone ( tua hun in cordless ) zang thei bek hi loin Khamphat pan Tamu dong ban ah India Myanma phoneline kizopna ah a mongneu khat pan, pangkha hi lo ka hiam ci in kei le kei tha kakipai hi.\nKa nasep thupi mahmah hi ci in ka ngaihsut khak ciangin ka lungsim nuam in ka thuaknate zong puaknop mahmah ka sa a, tua ni zan pen lungnuam takin ka ihmu hithiat hi. Lian Tuang\nPrevious: Penang ah Condo khat meikanggawp in asungah a awkcip mi 6 te ahunlap in ki honkhiathei\nNext: Malaysia, KLCC kuamsungteng ah Security Drill bawlding in palik dimzihziah\nNaupangno khatin anu kiangah sumngen in benggawp\nA (8) veina Siamsin Medical Trip leh a (9) veina Siamsin Summit nasepna pulakna


url: =Malaysia, KLIA sungah Immigration Department ah nasem mi 600 ki hemkhiasak :: ZOMI DAILY\nposted on 16 December 2017 at 3:27 pm Lomkholna: Malaysia, News, Sawltak, World\nMalaysia te ii vanleng tualpi ahi Kuala Lumpur International Airport (KLIA) sungah nasem mi 600 te amundang ah ki hemkhiasak, tuahkhiasak “transfer” cih theStar pan kiza hi. Tua aki Transfer khiasak mi 600 tepen Immigration Department sungah nasem vive ahi uhhi.\nTua nasemte aki Transfer khiasak Immigration Staff 600 te sungah pawlkhatpen Malaysia gamsung ah thumanlo tawh mi aguklutsak Smuggling Case, Human Trafficking tetawh kizopna omding kici hi.\nHihvai tawh kisai in Deputy Prime Minister Datuk Seri Dr Ahmad Zahid Hamidi in agenna ah Immigration Officer pawlkhat te’n alawmte uh zangsawn in, Bangladesh gampan in Malaysia gamsung ah mi honglutsak uhhi ci’n genkhia hi.\nAhi zongin tuabang in puaisa asem Syndicate tetawh akizompen Immigration Officer bangzah taktak cihpen akician in ki pulakkhialo hi. Aki Transfer sak khempeuh pen thumanlo ahih manin, aki Transfer sak hikhin samlo a, pawlkhat te pen ahuncingta in kumpi thukhun “civil service rotation policy” tawh aki Transfer sak pawlkhatzong kihel uh cihi.\nHihbang in thukham “law” palsatin Syndicate tetawh kipawlkhawm in nasem Officer tepen ki mawkkoih loding a, thukhun ombangin thu kibawlding hi.\nThumantak in nasem ciatciat adang Immigration Officer tampitak om cihzong mangngilh lohding kisam hi ci’n genkhia hi.\nTulaitak pen Immigration Officer sungah thumanlo in nasem te, Puaisa tawh akipawl te aki kankhiat laitak ahihi. Thumanlo nasemte tawh akipawl, makaipi akigawm in mi 7 kimankhin a, tualak ah KLIA sungah nasem Immigration Officer zong mi 2 kihel uhhi. Gamdangmi 2 zong kihel uhhi.\nVideo: 600 KLIA staff transferred, some suspected of trafficking\nMalaysia Police Department teleh Malaysian Anti-Corruption Commission tetawh kipawlkhawm in akisemkhawm, thukanna akinei ahihi. Hihbangin gamsung bitna anawngkaisak, National Security asusia, thukham palsatte pen ki mawkkoih hetloding hi ci’n Deputy Prime Minister in nakgen mahmah hi.\nMyanmar gampan puaisa tetawh honglut tethubel bangmah genkhiatna kizakha nailo a, ahi zongin tulaitak KLIA ah nasem Immigration Staff mi 600 bang ki hemkhiasak, Transfer sak himawk ahih manin, thumanlo tawh lutsim asawmte kidop huai mahmah khading hi. Sawltak #zomidaily\nPrevious: Uniform tawhkiteen’na mopawi ~ Lengtong Pauno\nNext: Nawi agolsaknuam numeino khat buanthuak


url: =Tulsa ah “Zomi Khang Thak Club” honpawi kinei :: ZOMI DAILY\nposted on 8 July 2019 at 10:05 pm Lomkholna: News, Zomi\nZomi Khang Thak Club, Zomi Future Generations Culb, Inc.\nZomi te’ sungah leitung khanzia tawh kizui in pilna siamna te zong hong khak toto mahmah ta hi. Tua khantohna tawh kizui in siatna tawh hong tonkhawm hi. Tua tawh kizui in adiakdiak in mundang gamdang om tuipi gal kai Zomi te’ sung innkuan sungah hong om zeuhzeuh ta hi.\nTua bang buaina hong kipatna a bulpi in innkuan khat pau leh ham ki sansiam lohna, lungsim tuam neihna leh i dinmun ngeina tel theihlohna hang ahi hi.\nTua bangin i minam sungah buaina a om lohna ding leh ki itna akhan semsem theihna dingin lunggulhna tawh khang kizom minam te i hih ding lunggulhna kinei hi.\nTua ahih man-in khang kizom minam i hih theihna dingin naupang te pattah ding lunggulhna kinei hi. Aisa lo-ngeek a zol cih bangin naupang te’ cidamna ding leh kidalna ding, pau leh lai, ngeina cih bang atuamtuam hilhna kinei hi.\nHih “Zomi Khang Thak Club” hon hun pen July 06, 2019 (2:00 PM – 4:30 PM) sung in Tulsa khuapi ah kinei hi. Tua hun sungah Rev. Dr. Kham Khan Khai @ Sia Khaipi (MCC) in honna, thupha piakna leh Pasian kammal tawh hanthotna hong nei hi.\nTua ban ah Rev. Thang Lam Mang @ Sia Mangpu (ZBCM of Tulsa) leh Pastor Cin Thang (FGAIM) te in zong amau muhna tuamtuam leh Pasian thu tawh hanthotna/ thapiakna hongnei uh ahih man-in tha kingah mahmah hi. Tua sang honna sungah sang naupang te’ nu leh pa ten zong hong uap thei uh ahih man-in hong picin suah mahmah hi. Kizopna ding: Master Kampu (918 406 7194) Pa Mangpi (918 906 9274)\nPrevious: ZAM Thupuak :: 07 Jul 2019 (Gamteelna lamtawh kisai thute)\nNext: A hibang bangin ~ Tdkhen


url: =Tulaai Leitung Thuthang Tuamtuam Updates April 17, 2016 :: ZOMI DAILY\nposted on 18 April 2016 at 11:52 pm Lomkholna: Khawmpau, News, World, Zomi\n• Canada gam ah Kawlgam Ambassador gamnih kizopna Palaaipi aseem Pu Hau Do Suan USA gam New York khuapi a om UN zumpi ah Kawlgam Palaaipi Ambassador ding in Acting( Tawmvei ) Kawlgam kumpi te teelna ngah hi. Atawntung a ong ngahsuak nading in thungetna ah phawk ni. By Dr Do Khan Khup (ZIUSA President )\n• Ecuador gam Quito khuapi April 16,2016 ni 7.8 Magnitude haat in zinling ahihman in Inn tampi Kicim zihziah a tuciangciang misi 246 phato ta a aliam mi 5,500 phata ci in Presidemt Correa leh Vice President Jorge Glas in taangkokhia hi. Tuaban ah Inn le lo sia neekding Ann le tui silhding niikten puansilh kisam micimawh tampi om a Misi peen kibeh lap toto ding Inn in avuk nelh tampi om kizong saan laaitak ci uhhi. VOA\nEcuador gam pen 91.95% Christian biakn zui hi a adangteng peen Biakna neilo ahihman in Christian gam in kiciamteh hi.Pawlpi anuai a bang in kkikhen hi.\n1.29% Jehovah Witness\n• Japan gam zinlin na hang in mi cimawh te huhding in US Marine Gaalkaap te V-22 Osprey Vanleeng pi tawh Okinawa tuikulh tung April 17, 2016 ni in tuphei diadia ta uhhi. Hih zinlin na hang in mi 41 sita in 11 mangthang a, mi 800 vaal liam uhhi. Inn le lo tampi kisia in mi tampi in cihmawhna tuak uhhi. VOA\nPrevious: Ecuado gamsung zinlinna hangin asi mi 272 phakhin\nNext: Ka Pa Ka Neulawm ~ Khaineu Hatlangh


url: =Japan vukkhalmual kicipna hangin sangnaupang 8 si, 6 liam, 3 mangcip ~ ZD :: ZOMI DAILY\nposted on 27 March 2017 at 4:59 pm Lomkholna: Japan, News, Sawltak, World\nJapan gamsung aom Ski Resort khatah vukkhalmual kicim “Avalanche Struck” om ahih manin sangnaupang honkhat si in honkhatmah ki muzo nailo cih CCN pan kiza hi.\nHih tuahsiatna apianna munpen Tokyo City panin Kilometer 200 khawng agamlatna aom Tochigi Prefecture huamsung Mount Nasu kicih ah ahihi. Local Fire Department te genkhiatna ah sangnaupang 8 in sihlawh uh cihi.\nHih Ski Resort ah Japanese School Children leh Teachers akigawm in mi 50 khawng ahawhin apai uh hi a, Monday ni zingsanglam in atuahsia uh ahihi.\nTuasiatna ah akihel Sangsia khat ii genkhiatna ah adang sangnaupang 6 zong liam uh cihi. Fire Department Spokesman khat ii genkhiatna ah hih tuikhalmual kicipna panin Students leh Teachers akigawm in mi 32 ki honkhia thei ci in denkhia uhhi.\nJapan’s Kyodo News Agency te genna ah sangnaupang mi 3 zong mangcip uh cihi.\nHih sangnaupang tepen tuikhalmual omna ah Ski Lessons akahin akuan uh ahihi.\nMainichi News te genna ah hih Ski Lesson ah akihel sangnaupang tepen High Schools tuamtuam pan hi uh a, Saturday ni in Ski Lesson kipan in Monday ni sunlam in aman siangding in geelna aom cihi. Ahi zongin Monday ni zingsanglam in atuahsia uh ahihi.\nRelated: Japan ah mi 9 atuang Helicopter khat kia in, 3 asisa in kimu, 6 kimuzo nailo ~ ZD\nJapanese Officials te’n adang asi leh aliam aomlai hiam cih kancianlai uh cih kiza hi. ZD Sawltak #zomidaily\nPrevious: Indonesia ah gamsung milamdang khat kimu ~ ZD\nNext: Malaysia ah H5N1 Bird Flu vengzawta ahih manin aksa leh aktui te nekkik ngamhuai ta ~ ZD\nTedim gam aa om Lennupa munhoih Falam te’n hongsut\nHaksatna tunga gualzawhna ~ Dr. Ngul Khan Pau


url: =Zotung Development Foundation nih pawrya mou alah cih - Blog View - Zotung Minphuin\nPosted by Zotung Minphuin 22 February 2016 - Filed in Kunglang - #Zotung #Development #foundation #GZC #Zotung Global Conference - 990 views\nGlobal Zotung Conference (GZC) kyate USA lang khua ccungnaw kyaze vae (1) naw Global Zotung conference nynh thadyngpaw Zotung development Foundation (ZDF) nynh rya lawlang cite paccyngpaw department (11) konglang hynh thuanaw khua takyh kya hopya athua.\nZDF department (11) lungkhuze paw hynh mou Zotung minphuin te Zotung ram kaethungnaw lang bapihua thuaza paw rya mou law tylang cipaw hynh ccungccaw pataepi nynh nynhkho khyhaeza nyng ary hae.\nKaethungnaw cipaw bya ccangkheit te zaw khyh. Pawpaw sang mah kaethungnaw umba leipaw vae accozah uhkunaw lungkhu umbua paw Zotung ram mah tyngrei kya miakaw kyate kaethung nawlang lawlangpaw rya mawcci cite hokho athua.\nLaephi vawlang e a kaethungpaw ram hae nih mangpaw ccungccaw kaethungnaw cipaw tuh, pyngsaw ngedanaw, ccungccaw ryakunaw, thyahaw ccangkunaw, pyngsaw thinglung khyngnaw lang upadi te khungkunaw, athyapaw te acciccae kuhpaw inn lo te peipang tyngre thyapapeh thuanaw, ccungccaw balyng vui kuakunaw ryahae tyngpaw hoite ryaku khonaw, umnaw ram lungkhu kya rythyh te ccialeiku khonaw langpi te ccialeikunaw langpaw motor te ccaccangpaw mualawng, vawzy inn citahaw uhccaw tyngre mangkhonaw, ccungccaw hanlang ninthu khuazi ahopaw mae (electric) te thyazah accicca kuhpaw tui mangkhonaw, ccungccaw te ccungccaw laesakunaw um leinaw lang accingpaw human rights, citahaw miakaw tuh kaethungnaw cite muih athua.\nA vawlang e kaethungnaw tyngre tuh Zotung minphuin te Zotung ram kya ccangkheit sang um leipaw athua. Athua langze Zotung minphuin te Zotung ram kya a um leipaw kaethungnaw tuh pawkyate mou atho cih oh. Paw hynh mou minphuin hanlang bapibua athua cih?\nMasaty lang tuh e kaethungnaw rya ounlaw palangpaw ryalatu ccungccaw (human resource) hoity aho.\nSingapore nynh Malaysia ram kyate luenaw (independence) a lawlyaze masaty ryalawty paw tuh ryalatu ccungccaw (human resource) hoikhonaw lang ccangkunaw (education) hynh kum 10 simanking te Singapore ram kaethungnaw ryalaw hynh atho tyhae.\nMihram lungkhu e ramccang sia-inn kaelang qualify athuapaw miakaw ramccang (USA, UK) lang sia-inn kaelang sawhaeza, ramccang sia-inn kaelang qualify athua leipaw ccungccaw balyng hanlang ramccang e ccangpatu ccungccaw konuaza accang sahpya hae. Mihram kya mangpaw Malay bya khah mihraw (English) te ram bya lang aru lae.\nKum (10) lang aro kyte ramccang te ram lungkhu e sia-inn kaepaw mih ccungccaw (human resource) hae khah, ram kaethungnaw lang rya pyate rya haesah athua. Tuin human resource kyate ountho typaw hae Singapore ram tuh Asia kyase thualei te laephi vawlang a kaethung cceipaw ram hae cite muihpaw USA, Europe te Japan ram haery nganku te a kaethung vaepaw hynh ccungccaw blyng nynh muihkho athua vae.\nAthua keiccuze Zotung minphuin te Zotung ram kaethungnaw langtuh Zotung Development Foundation nynh paw rya mou lawty lang cite khiaku langze minphuin te ram kaethungnaw rya lahlangpaw ccungccaw (human resource) hoikhonaw lang thyahaw (education) ccangkunaw rya lawty lang cite GZC nynh phi athua cih.\nPawtemou ryalaw tholang\nRam takyh umpaw Zotung minphuin blyng nih umnaw ram kya mangpaw phua (100) cci te khoi kulang. Vaeram umpaw Zotung ccungccaw zaera nih (Ks 1000) cci te khoi langza, accozah, company kya ryalatu blyng nynh ninkheit thawsya (ks 3600) cci, hoirung kaethungnaw ryalatu hae nih (Ks 100000 te thahlang), ramccang umpaw Zotung Communities te organization hae nih ($ 500 – $ 1000) cci, ram lungkhu te ramccang umpaw Zotung kriccaw buu takyh nynh mihmaw kriccaw buu hysanaw thahthyh te khoi langza 2016 kum kya $ 120000 ccingsah lang\nZotung sia-inn sah lang\n2016 kum May saw te 2017 May saw lungkhu, Sia-ihmua 300 te 400 cia accung langpaw sia-inn ccangkheit hynh Keko khua sah lang. Zotung sia- ihmua tang 5 te 10 cia, sia-inn kya um, sia-inn kya ccaw ccangku (boarding school) te ccaw ccangpya athua cih.\nPawkeiccu mou Zotung sia-inn tuh Keko khua tuh nong lang\n24 hour mae athua\nZotung ram pawpaw khua kyate cciazemah ninkheit te ccialeikho athua\nVaeram Kalay, Mandalay, Monywa, Pakokko te Zekong cia ninkheit te ccialeikho athua.\nTui langpi (leihsaw), mualawng (rail way) te motor langpi pong ccing te ccialeiku kho athua.\nSia-ihmua 300 te 400 nynh nintakyh aenia langpaw enaw rahnaw te saw aphingphing rythyh te reikho athua. Ccahta (rice) te ccaccangpaw aepaw niapaw me kou azui\nSia-ihmua te ryalatu hae hanlang ngedanaw langte do oihkunaw Sizung, Sibawi te Sikhan (clinic) patae um\nKeko khua kya Zotung minphuin inndung 500 lae te mihlu 3000+ um haeza Zotung ram Razua myo kou te Zotung minphuin alunghua umnaw khua athua.\nTelephone (landline), mobile phone, computer te internet rythyh te mangkho athua keiccuze, ramccang umpaw Zotung minphuin haery zoibaheh lang behku khonaw te thaeku khonaw kou hoi.


url: =1. July 6, 2019 | Zukhamden Nulepate Kikheel ~ MUC\n1. July 6, 2019 | Zukhamden Nulepate Kikheel\nAdmin 5:38:00 PM Articles, MISSION NEWS\nTalitha’ nulepate pen zuu leh kikhap-kimawl a-uuk nu-pate, ci-in Papua New Guinea gam, mualtung khuapi khat ahi, Goroka khua sungah minthang mahmah uh hi.\nA nupa-un zuudawn leh kimawl in thapaai den uh ahih manin inn-a, amahguak a nusiat den uh, kum 8 a pha pan, a ta-nu uh mangngilh pahpah uh hi. Tua hang mah in a vengnu un tanu bangin a kep dingin a nget ciangin zong phamawh sa se lo in phal ziau uh hi.\nZingsang tungin, a Nu in nai 5 a khuang dingin, a koih naipi hong gin ciangin Talitha hong khanglo hi. Lupna tung panin a nu thokhia suk a, khukdin suk in, nakpi tak-a, gingkhia-in Pasian tawh a kiho a mu hi. A nu in Talitha’ min zongh Pasi-an’ mai-ah a pulaak hi. Tua khit ciangin a nu in Laibu kawm-vom khat hongg in a sim hi.\nKum hong bei toto in, Talitha zong hong gol toto ta hi.